Traže zaštitu Sindikata: Policajci u Sarajevu zbog podrške Haliloviću predmet unutrašnje istrage – Glas Istine\nPočetna/Vijesti/BiH/Traže zaštitu Sindikata: Policajci u Sarajevu zbog podrške Haliloviću predmet unutrašnje istrage\nTraže zaštitu Sindikata: Policajci u Sarajevu zbog podrške Haliloviću predmet unutrašnje istrage\nCijela ova situacija, kažu, rezultira napetom atmosferom u redovima policije, a policajci koji su pod istragom doživljavaju sve to kao svojevrstan progon i tvrde da ih se diskriminira, te da im se krše i ograničavaju prava na mišljenje, govor i javno istupanje.\nViše pripadnika MUP-a Kantona Sarajevo predmet su unutrašnje istrage, a posljednjih dana su deseci policajaca dobili poziv na razgovor u Jedinicu za profesionalne standarde, odnosno Odjeljenje za unutrašnju kontrolu u Upravi policije MUP-a Kantona Sarajevo, saznaje Faktor.\nPovod za ovu istragu, kako nam je ustvrdilo više sagovornika iz MUP-a Kantona Sarajevo, je iskazana podrška policajaca policijskom komesaru Mevludinu Haliloviću, kojeg je Vlada Kantona Sarajevo (KS) razriješila dužnosti, a nakon što je Nezavisni odbor za imenovanje i reviziju policijskog komesara pri Skupštini KS ocijenio njegov rad kao nezadovoljavajući.\nZanimljivo je da se unutrašnja istraga, uz saglasnost Odbora za žalbe javnosti Skupštine KS, provodi,između ostalog, i po navodima iz anonimne prijave pristigle u Nezavisni odbor za imenovanje i reviziju policijskog komesara, a koji ju je potom proslijedio Jedinici za profesionalne standarde.\nPodsjetimo, nakon što je Nezavisni odbor dao negativnu ocjenu na rad policijskog komesara, više od 1.200 policijskih službenika potpisalo je peticiju u znak podrške komesaru. U tekstu peticije je navedeno kako smatraju da Nezavisni odbor nije donio pravilnu ocjenu rada komesara, što su smatrali i ocjenom svog vlastitog rada.\nPredmet istrage je i okupljanje policajaca u znak podrške Haliloviću ispred zgrade Vlade KS na dan sjednice na kojoj je razmatrana negativna ocjena komesara, ali i postovi podrške komesaru na društvenim mrežama.\nPolicajci koji su pod istragom, a radi se o nemalom broju njih, sve ovo doživljavaju kao direktan politički pritisak, a što je, kako kažu, paradoks, jer je to upravo to ono zbog čega su se sve vrijeme i bunili i zahtijevali da se ne dozvoli miješanje politike u rad policije.\nCijela ova situacija, kažu, rezultira napetom atmosferom u redovima policije, a policajci koji su pod istragom doživljavaju sve to kao svojevrstan progon.\nZbog toga su se, kažu, obratili i Sindikatu policije Kantona Sarajevo od kojeg traže zaštitu svojih prava.\nU zahtjevu Sindikatu su podsjetili da je pravo na mišljenje, govor i javno istupanje, kao i pravo na mirno okupljanje definisano Općom deklaracijom o ljudskim pravima UN-a i Evropskom konvencijom o zaštiti ljudskih prava i temeljnih sloboda kao osnovno ljudsko pravo, koje je zaštićeno i Ustavom Federacije BiH i Ustavom BiH.\nKako su naveli, s obzirom na to da je navedena istraga prvenstveno pokrenuta protiv uposlenika koji su dali podršku rada policijskog komesara i štitili svoja prava, ona predstavlja vid diskriminacije kao kršenje i ograničavanje prava na mišljenje, govor i javno istupanje, što je izričito zabranjeno Ustavom BiH, kao i zastrašivanje i pritisci na uposlenike Uprave policije.\nKontaktirali smo predsjednika Sindikata policije KS Sadika Eću, koji je potvrdio informacije da se određeni broj policajaca obratio Sindikatu, tražeći da ih se zaštiti.\n– Sindikat policije će, u skladu sa propisima kojima je definisano njegovo djelovanje i u ovom slučaju učiniti sve da zaštiti svoje članove, te će i dalje nastaviti poduzimati mjere i radnje s ciljem zaštite radno-pravnog statusa svojih članova – kazao je Ećo, te dodao da je u pripremi odgovor na ovaj zahtjev policajaca.\nKako je naveo, oni su o slučaju obavijestili advokata koji zastupa Sindikat, a čije usluge mogu koristiti svi njegovi članovi.\nIz MUP-a Kantona Sarajevo u odogovoru na upit da nam dostave zvanične informacije o ovom slučaju, naveli su da je Odjeljenje za unutrašnju kontrolu Uprave policije zaprimilo više predstavki u vezi navodnog nedoličnog i neprofesionalnog ponašanja policijskih službenika i namještenika Uprave policije.\n– Sa sadržajem predstavki, po propisanim procedurama upoznat je Odbor za žalbe javnosti Skupštine Kantona Sarajevo. Odbor je dao saglasnost Odjeljenju za unutrašnju kontrolu da sprovede unutrašnju istragu u cilju utvrđivanja navoda iz zaprimljenih predstavki, kao i eventualnog kršenja propisanih pravila službe prilikom okupljanja policijskih službenika pred zgradom Vlade Kantona Sarajevo, kao i neprimjerenog komentarisanja na društvenim mrežama – navodi se u odgovoru koji nam je dostavljen iz Odjeljenja za odnose s javnošću MUP-a KS.


Šta očekivati u Evropskoj uniji u prvoj polovini 2022?\nKonzervativni tink-tenk, Centar za osnovna prava, analizira\nMađarski konzervativni tink-tenk, Centar za osnovna prava, objavio je na početku godine pregled najznačajnijih događaja koji se očekuju u Evropskoj uniji za 2022.\nNjihov rad pod naslovom „Šta očekivati u Evropskoj uniji u prvu polovinu 2022. tokom francuskog predsedavanja?“ fokusira se na budući evropski politički razvoj u svetlu predstojećih parlamentarnih izbora u Mađarskoj.\nFrancuska je 1. januara 2022. godine preuzela predsedavanje Savetom Evropske unije. Francusko predsedništvo definisalo je svoje prioritete u sloganu „Prosperitet, snaga i osećaj pripadnosti“. Francuski predsednik Emanuel Makron je u svom govoru u decembru 2021. izneo svoje prioritete u tri tačke:\n1) Implementacija agende za evropski suverenitet, tj. Evropa mora da izgradi kapacitete da samostalno stoji u današnjem svetu i da brani svoje vrednosti i interese\n2) Razvoj novog evropskog modela rasta\n3) Stvaranje „humanije“ Evrope\nPrema studiji Centra za osnovna prava, očekuju se važni parlamentarni i predsednički izbori u dve države članice za prvu polovinu 2022. godine, koji bi mogli da odrede budući pravac EU.\nIshod mađarskih parlamentarnih izbora i predsedničkih izbora u Francuskoj odrediće put politike evropskih integracija: ili ka federalističkoj Evropskoj uniji kojom se upravlja iz Brisela, ili prema suverenoj, nacionalno orijentisanoj Evropi koja poštuje volju i vrednosti demokratski izabranih vlada, navodi tink-tenk.\nU vezi sa mađarskim parlamentarnim izborima, u prvim mesecima ove godine, posebna pažnja biće posvećena verovatnim pokušajima institucija EU da intervenišu u procesu kampanje.\nMeđu instrumente mešanja direktor Centra za osnovna prava Ištvan Kovač naveo je zadržavanje sredstava za oporavak od korona krize, a odluku Evropskog suda pravde o klauzuli o vladavini prava, na osnovu koje se vodi postupak protiv Mađarske, očekuje se da će inicirati Evropska komisija.\nFrancusko predsedavanje namerava da se fokusira i na Afriku.\nSamit EU-Afrika biće na dnevnom redu francuskog predsedavanja sredinom februara, a učesnici će razgovarati o pitanjima bezbednosti i razvojne politike.\nKada je u pitanju zajednička bezbednosna i odbrambena politika EU, francusko predsedavanje ima za cilj izgradnju „autonomne i kredibilne” vojne sposobnosti EU, što u praksi znači prepuštanje više nadležnosti nacionalne odbrane Briselu.\nEvropska komisija je 2020. objavila svoj akcioni plan za evropsku demokratiju.\nIz plana je jasno da Komisija namerava da interveniše u stvarima koje pripadaju državama članicama: ovog puta 2022. u vezi sa održavanjem demokratskih izbora, na kojima birokrate EU žele da se postave za sudije o tome šta čini „demokratske norme“, a šta ne. Oni bi zatim primenili svoje proizvoljne kategorije na države članice koje bi mogli da pozovu na odgovornost na osnovu ovih i primenili protiv njih kaznene postupke tipa vladavine prava.\nDeo akcionog plana je i nacrt o slobodi evropskih medija, za koji se očekuje da će Evropska komisija objaviti neposredno pre mađarskih izbora.\nPrema akcionom planu, Komisija bi pod izgovorom borbe protiv „lažnih vesti“ proveravala i klasifikovala političke reklame i njihov sadržaj.\nNa osnovu njihovog diskrecionog prava, oni koje svrstavaju u suprotnost sa njihovim pravilima mogu biti zabranjeni. Komisija je takođe jasno stavila do znanja u predlogu da namerava da imenuje političke nevladine organizacije koje će im pomoći u ovoj ulozi nadgledanja i koristiti ih za „obezbeđivanje medijskog pluralizma“, navodi se u analizi mađarskog tink-tenka.\nDalji način na koji Evropska komisija planira da izvrši pritisak na aktuelnu mađarsku vladu je uskraćivanje sredstava za oporavak od korona virusa, od kojih mađarski građani gotovo sigurno neće videti ni centa pre izbora.\nMeđutim, izveštaji Centra za osnovna prava ukazuju da se očekuje da će sredstva za oporavak biti prebačena u Budimpeštu odmah nakon izbora. Sredstva je uskratila EU zbog mađarskog zakona o zaštiti dece, koji je uveo strože kazne za zlostavljače dece i ograničio LGBT propagandu u školama, vrtićima i televizijskim programima za decu.\nPrema Centru za osnovna prava, EU će 2022. godine nastaviti da jača svoj pravni okvir za podršku masovnim migracijama.\nBrisel je pronašao novog moćnog saveznika u novoj promigracionoj nemačkoj vladi, a ova koalicija će najverovatnije produbiti jaz između tabora „otvorenih granica“ i država članica koje žele da ograniče priliv ilegalnih migranata, stoji u analizi.\nOčekuje se i da će Evropska komisija uvesti finansijske sankcije Mađarskoj zbog nekih od politika Orbanove vlade o zaštiti granica i deportaciji, zaključuje se u izveštaju tink-tenka.


Saopštenje Zadužbine Milana Mladenovića: Sud zabranio održavanje konkursa pod nazivom “EKV: Tvoja pesma” | Headliner\nHome»Muzika»Homeland»Saopštenje Zadužbine Milana Mladenovića: Sud zabranio održavanje konkursa pod nazivom “EKV: Tvoja pesma”\nHeadliner.rs / 02/11/2020 /\t0\t/\t262\nNa zahtev Zadužbine Milana Mladenovića, Privredni sud u Beogradu je privremenom merom zabranio kompanijama Mascom i Tin Drum Music da koriste znak EKV u nazivu njihovog konkursa.\nPo odluci suda, koja stupa na snagu odmah, pomenute kompanije ne samo da ne mogu da koriste znak EKV u vezi sa konkursom, nego ni na bilo kojoj poslovnoj dokumentaciji, na internet stranicama, na reklamama.\nOva odluka važiće sve dok sud, u posebnom postupku, koji će biti pokrenut u roku od 30 dana, ne donese odluku o tome da li će zabrana da postane trajna, kao i odluku o naknadi štete, objavljivanju presude, troškovima…\nU obrazloženju odluke, Privredni sud je naveo da je Zadužbina Milana Mladenovića učinila verovatnim da su Mascom i Tin Drum Music “izvršili povredu žiga” EKV i da postoji opasnost da povreda bude ponovljena.\nSud u obrazloženju takođe navodi da radnje Mascoma i Tin Drum Musica predstavljaju “podražavanje oznaka koje su registrovne i zaštićene pravom”, a da bi svako dalje ponašanje ovih kompanija “koje ide za tim da se na svojevrstan način zloupotrebljavaju zaštićeni znakovi“, koje je zaštitila Zadužbina Milana Mladenovića, predstavljalo podražavanje koje je “protivno načelu poštovanja dobrih poslovnih običaja i poslovnom moralu“.\nPodsećamo, Zadužbina Milana Mladenovića je, kao jedini legalni i pravni naslednik zaostavštine Milana Mladenovića, zaštitila žigove EKV i Ekatarina Velika u Zavodu za intelektualnu svojinu.\nS tim u vezi, Zadužbina Milana Mladenovića je jedina institucija koja ima prava da koristi nazive i žigove EKV ili Ekatarina Velika prilikom organizacije događaja iz oblasti kulture, takmičenja, konkursa i dodela nagrada na kojima se zvanično koristi Milanovo ime i ime grupe.\nTags:EKVkonkursMascomsaopštenjesudTin Drum MusicZadužbina Milana Mladenovića\nHteli, ne hteli, izbori u Americi su glavna tema... Evo šta nam o Trampu i Bajdenu govori muzika koju vole da slušaju


Kancelarija za KiM: Opljačkana porodica Stanojević u Babinom Mostu\nOpljačkana je porodična kuća Staniše Stanojevića u Babinom Mostu, u opštini Obilić, navodi se u saopštenju Kancelarije za KiM.\nOpljačkana šestočlana porodica Stanojević iz Babinog Mosta (Foto Kancelarija za KiM)\nČlanovi porodice Stanojević radili su u polju kada se pljačka dogodila, a po povratku su zatekli premetačinu u kući i uočili da je ukradena određena količina novca, dodaje se u saopštenju Kancelarije.\n"O ovom incidentu obavestili su kosovsku policiju, ali ne gaje nadu da će počinioci biti uhvaćeni, jer nemaju poverenja u tu instituciju. Ovo je 66. incident od početka ove godine koji se dogodio na Кosovu i Metohiji, a čija su meta Srbi, njihova imovina, crkve, domovi zdravlja, škole", ističe se u saopštenju.\nIz Кancelarija za Кosovo i Metohiju poručuju da će o ovom incidentu obavestiti međunarodne predstavnike, kao i da će zahtevati od nadležnih organa da hitno reaguju i počinioce ovog, ali i svih ostalih nerasvetljenih incidenata izvedu pred lice pravde.\n"Jasno je da se srpski narod južno od Ibra nalazi pod konstantnom represijom albanskih izgrednika zbog čega očekujemo od nadležnih institucija i međunarodne zajednice da se bez odlaganja zaustavi talas nasilja nad srpskim narodom i njihovom imovinom na Кosmetu i napadi na Srbe najozbiljnije shvate, kako bi se njihova bezbednost povećala", zaključuje se u saopštenju Kancelarije.\n19.10.2021 Posmatračka misija EU: Srpska lista vršila pritisak na birače (507)


Za pristup kompletnom i ažurnom tekstu ovog dokumeta, molimo vas:\nda se ulogujete na domen www.podaci.net ukoliko ste naš registrovani korisnik,\nda nam prosledite vašu e-mail adresu ili broj telefona (e-mail: , telefon: , ime i prezime ili naziv firme: , vaše pitanje ili komentar: )\nkako bismo vam saopštili komercijalne uslove za regularni pristup (uslove možete proveriti i na adresi www.podaci.net/_marketing) ili\nukoliko ste samo radoznali, pregledajte demo verziju naših servisa na www.podaci.net bez obaveze prijavljivanja\nO POTVRĐIVANjU MEMORANDUMA O RAZUMEVANjU IZMEĐU VLADE REPUBLIKE SRBIJE I VLADE HOLANDIJE O LUKRATIVNOJ DELATNOSTI IZDRŽAVANIH ČLANOVA PORODICE DIPLOMATSKOG I DRUGOG OSOBLjA DIPLOMATSKIH I KONZULARNIH PREDSTAVNIŠTAVA\n(Objavljen u "Sl. glasniku RS - Međunarodni ugovori", br. 12 od 17. decembra 2010)\nPotvrđuje se Memorandum o razumevanju između Vlade Republike Srbije i Vlade Holandije o lukrativnoj delatnosti izdržavanih članova porodice diplomatskog i drugog osoblja diplomatskih i konzularnih predstavništava, zaključen u Beogradu, razmenom nota 7. juna 2010. godine, u originalu na engleskom jeziku.\nTekst Memoranduma u prevodu na srpski jezik glasi:\nAmbasada Kraljevine Holandije u Beogradu izražava poštovanje Ministarstvu spoljnih poslova Republike Srbije, i ima čast da predloži da se članovima porodica diplomatskog i ostalog osoblja ambasada i konzulata dozvoli, na bazi reciprociteta, bavljenje lukrativnom delatnošću u državi prijema, uzimajući u obzir sledeće odredbe.\nAmbasada ima čast da predloži sledeći Memorandum o razumevanju (MoR):\n1. Odobrenje za bavljenje lukrativnom delatnošću\nČlanovima porodica, kako je definisano dalje u tekstu, odobriće se bavljenje lukrativnom delatnošću u državi prijema u skladu sa zakonima i propisima odnosne države.\nZa potrebe ovog MoR:\na. "Član misije" označava šefa misije i članove diplomatskog, konzularnog, administrativnog, tehničkog i poslužnog osoblja misije države imenovanja koji obavljaju dužnosti u tim diplomatskim ili konzularnim predstavništvima, a koji nemaju državljanstvo države prijema niti stalni boravak u toj državi,\nb. "Član porodice" označava:\n- supruga člana misije ili osobe koje, prema nacionalnim zakonima države imenovanja, imaju status sličan venčanoj osobi (odnosno status supružnika) i koje su kao takve registrovane kod ministarstva spoljnih poslova države prijema;\n- neudato ili neoženjeno dete člana misije koje je finansijski izdržavano lice između 16 i 26 godina starosti koje se nalazi na redovnom školovanju ili studiranju u državi prijema;\n- neudato ili neoženjeno dete člana misije koje je finansijski izdržavano lice, a koje država prijema smatra da, na osnovu nacionalnih propisa ili na humanitarnoj osnovi, živi u zajedničkom domaćinstvu sa članom misije.\nc. Dete koje se bavi lukrativnom delatnošću sa punim radnim vremenom ne može se smatrati izdržavanim licem.\nČlan porodice mora da od države prijema pribavi odobrenje pre nego što otpočne s bavljenjem lukrativnom delatnošću u toj državi. Ambasada će, u ime člana porodice, uputiti zahtev za dobijanje takvog odobrenja Protokolu Ministarstva spoljnih poslova države prijema.\nUz zahtev se dostavlja potrebna dokumentacija u vezi sa poslom kojim član porodice želi da se bavi, čime se utvrđuje puni identitet odnosnog lica i navodi priroda posla za koje se traži odobrenje.\n4. Dalja procedura\nČlan porodice se ne izuzima od obaveze poštovanja posebnih uslova koji važe za bavljenje određenim zanimanjima. Država imenovanja ne sme da tumači odredbe ovog MoR kao garantovanje prava za bavljenje nekom određenom profesijom.\nKada se utvrdi da je lice u čije se ime traži odobrenje član porodice u skladu sa definicijama iz ovog MoR, kao i da je ispoštovana važeća procedura, Ministarstvo spoljnih poslova države prijema zvanično obaveštava odnosnu Ambasadu o odluci koja je doneta po zahtevu za davanje odobrenja za bavljenje lukrativnom delatnošću prema važećem zakonodavstvu države prijema.\nU Holandiji se zanimanje člana porodice označava na ličnoj karti tog člana porodice.\nDržava prijema može da u bilo koje vreme uskrati ili povuče odobrenje za bavljenje konkretnom delatnošću ukoliko član porodice ne poštuje zakone o imigraciji ili naturalizaciji, ili poreske zakone države prijema.\nUkoliko, nakon dobijanja odobrenja za bavljenje lukrativnom delatnošću na osnovu ovog MoR, član porodice želi da bilo kad promeni posao, preko Ambasade se dostavlja novi zahtev za dobijanje odobrenja.\nČlan porodice koji se bavi lukrativnom delatnošću u skladu sa ovim MoR ne uživa imunitet od nadležnosti u građanskom ili upravnom postupku koji se protiv njega vodi po tužbi za postupke i ugovore koji su direktno u vezi sa obavljanjem odnosne delatnosti.\nUkoliko je članu porodice dat imunitet od krivičnog sudstva u državi prijema na osnovu Bečke konvencije o diplomatskim odnosima ili Bečke konvencije o konzularnim odnosima, država imenovanja će se odreći imuniteta za odnosnog člana porodice od krivičnog sudstva u državi prijema u odnosu na sva činjenja ili nečinjenja koja se tiču lukrativne delatnosti koju taj član porodice obavlja, izuzev u posebnim slučajevima u kojima država imenovanja smatra da bi takvo odricanje bilo protivno njenim interesima.\nOvo odricanje imuniteta ne odnosi se na preventivne mere ili izvršenje presude, za šta je potrebno posebno odricanje. U takvim slučajevima država prijema će zatražiti u pismenoj formi od države imenovanja da se odrekne tog imuniteta.\n6. Socijalno osiguranje i porezi\nČlan porodice koji je dobio odobrenje da obavlja lukrativnu delatnost na osnovu ovog MoR podleže režimu socijalnog osiguranja države prijema u vezi sa svim pitanjima koja se tiču njegovog zaposlenja u toj državi. Član porodice je takođe u obavezi da u državi prijema plaća sve poreze na prihod ostvaren po osnovu posla koji obavlja u skladu sa ovim MoR.\n7. Prestanak važnosti odobrenja\nVažnost odobrenja za obavljanje lukrativne delatnosti koje je dato članu porodice prestaje sa okončanjem mandata člana misije.\nPosao koji obavlja na osnovu ovog MoR ne daje pravo članu porodice da nastavi boravak u državi prijema. To takođe ne daje pravo članu porodice da zadrži odnosni posao niti da se bavi nekim drugim poslom u državi prijema nakon prestanka važnosti odobrenja koje je dato na osnovu ovog MoR.\n8. Prestanak važenja\nSvaka strana potpisnica može da raskine MoR tako što će o tome obavestiti drugu stranu potpisnicu preko diplomatskih kanala. MoR prestaje da važi prvog dana tri meseca posle dostavljanja pomenutog obaveštenja.\nUkoliko Ministarstvo spoljnih poslova Republike Srbije prihvata napred navedeni aranžman, ova nota na engleskom jeziku i odgovor Ministarstva spoljnih poslova Republike Srbije kojim se izražava njegova saglasnost predstavljaće Memorandum o razumevanju između Vlade Holandije i Vlade Republike Srbije o lukrativnoj delatnosti izdržavanih članova porodice diplomatskog i drugog osoblja diplomatskih i konzularnih predstavništava. Ovaj MoR će stupiti na snagu s danom odgovora kojim Ministarstvo spoljnih poslova Republike Srbije obaveštava Ambasadu Kraljevine Holandije u Beogradu da su ispunjeni svi neophodni uslovi u skladu sa nacionalnim zakonodavstvom Republike Srbije.\nAmbasada Kraljevine Holandije u Beogradu koristi i ovu priliku da ponovi Ministarstvu spoljnih poslova Republike Srbije, Direkciji za međunarodno pravne poslove, izraze svog osobitog uvažavanja.\nMinistarstvo spoljnih poslova Republike Srbije izražava svoje poštovanje Ambasadi Kraljevine Holandije i ima čast da se pozove na notu Ambasade br. BEL/246/10 od 7. juna 2010. godine, sledeće sadržine:


MTU privodi kraju izgradnju fabrike u Novoj Pazovi › Made-in-Germany.rs\nSvetski lider u oblasti avioindustrije, nemačka kompanija MTU, ubrzano privodi kraju izgradnju fabrike u Novoj Pazovi u kojoj bi, na poslovima popravke i održavanja avio motora, trebalo da bude zaposleno oko 500 ljudi.\n– Pre dve nedelje počeli smo sa instalacijom tehnološke opreme, a plan je da u julu sve bude gotovo i onda ulazimo u jedan dugi period od četiri do pet meseci za dobjianje neophodnih sertifikata i odobrenja od nadležnih iz Amerike, Evropske unije, Kande i Kine, što je deo procesa. Nadamo se da ćemo sve to završiti do decembra i onda početi sa radom – najavo je generalni direktor MTU Srbija Rajner Beker.\nNemački investitor je u maju 2019. potpisao memorandum o razumevanju sa Ministarstvom privrede Srbije, a njegov dolazak je predstavljen kao veliki zaokret u našoj privredi, budući da sa sobom donosi i naprednu tehnologiju koja će, kako je tada rečeno, promeniti industrijsku sliku Srbije. Za lokaciju nove fabrike izabrana je Nova Pazova, a kamen temeljac je postavljen u julu 2021. godine. Paralelno sa izgradnjom fabrike teče i proces zapošljavanja. Tim u Srbiji trenutno broji 130 ljudi, među kojima je i 23-godišnja Sara Čolić koja je završila Vazduhoplovnu akademiju, a sada radi kao inspektor kvaliteta u ovoj kompaniji.\n– Imala sam želju da postanem deo ove multinacionalne kompanije. Pogotovo za nas mlade ljude ovo je mnogo dobra prilika, jer ipak su oni poznati na svetskom nivou, tako da sam htela da okušam sreću. Bila sam u Hanoveru, Minhenu i Berlinu, posetila sam sve tri lokacije MTU u Nemačkoj i mogu vam reći da je svaka za sebe i svaka radi na svoj neki način, a mi se trudimo da skupimo svo to znanje i iskoristimo ono najbolje za našu kompaniju u Srbiji. Mislim da ovde samo može da bude uspeha, pogotvo jer smo videli da i na svetskom nivou gde god da su došli ostali su dugi niz godina i uvek imaju neke nove projekte i planove za mlade ljude – kaže Čolićeva.\nGgeneralni direktor MTU Srbija ističe da u kompaniji najviše cene stručnost i angažovanost, a da su im trenutno potrebni inženjeri, ekonomisti i ljudi koji će biti u stalnom kontaktu sa klijentima i moći da komuniciraju sa određenim aviokompanijama čije avione održava i popravlja MTU\n– Logistički deo nam je takođe veoma važan. Sve u svemu, spektar zanimanja je širok i imamo više otvorenih radnih pozicija. Želim da ohrabrim i žene da se prijave za posao u našoj kompaniji, jer u našem timu trenutno je 30 posto žena i voleli bismo da ih bude još više – poručio je Beker.\nKompanija MTU je osnovana 1934. godine u Minhenu, prisutna je u 15 zemalja sveta, a svaki treći avion u svetu pokreće upravo MTU tehnologija.\nLidl traži radnike za logistički centar u Novoj Pazovi\nBrose završava izgradnju fabrike u Pančevu\nNemačka upozorila na moguće nestašice gasa


Kragujevac dobio sertifikat programa EU PRO za GIS projekat - iKragujevac\npetak, 22 novembar 2019 14:20\nŠef Delegacije Evropske unije u Srbiji, ambasador Sem Fabrici uručio je u Nišu sertifikate o sprovođenju 19 projekata koji će omogućiti da 34 lokalne samouprave razviju i unaprede geografski informacioni sistem. U saradnji sa Vladom Srbije kroz program EU PRO, Evropska unija sa dva miliona evra podržaće nabavku softvera i hardvera i druge računarske opreme što će lokalnim samoupravama pomoći da stvore preduslove za održivi razvoj. Uz ove alate lokalne samouprave će moći da na jednom mestu prikupljaju, obrađuju i upravljaju prostornim podacima i tako bolje planiraju lokalni razvoj i raspolažu resursima, dok će zaposleni u lokalnoj administraciji proći obuke za rad u GIS-u.\nGrad Kragujevac je jedan od dobitnika sertifikata, a kao primer dobre prakse predstavljen je projekat ”Unapređenje i razvoj GIS-a grada Kragujevca”. U ime grada Sertifikat za predlog projekta za razvoj i unapređenje geografskog inromacionog sistema uručen je načelnici Šumadijskog upravnog okruga, Biljani Ilić – Stošić.\nOsnovna ideja ovih projekata je da se unapredi kvalitet života građana Srbije, izjavio je šef Delegacije Evropske unije u Srbiji, ambasador Sem Fabrici. Evropska unija godinama unazad uspešno realizuje različite projekte u Srbiji koji su na početku ispunjavali najhitnije potrebe građana, a onda su se razvijali novi. Danas govorimo o budućnosti kroz digitalizaciju koja je jedan od najvećih izazova u smislu naučnih dostignuća, transparentnosti, inovacija, veštačke inteligencije, otvorenih podataka. Pred nama je veliki izazov i to je jedan od razloga zašto GIS sada deluje apstraktno, ali je to instrument za upravljanje velikom količinom podataka. Drugi izazov je kako da te podatke iskoristimo za projekte koji su namenjeni građanima. To može da bude planiranje, katastar, saobraćaj, turizam, kazao je Fabrici.\nNa Javni poziv za podnošenje predloga projekata za uvođenje i razvoj geografskih informacionih sistema grad Kragujevac je partnerski konkurisao sa opštinama Knić i Rekovac. Geografski informacioni sistem značajan je ne samo za građane, već i za privredu jer unapređuje javnu infrastrukturu, prostorno i urbanističko planiranje, promovisanje turističkih potencijala, očuvanje i promovisanje prirodnog, kulturnog i urbanog nasleđa. Konkretno, lokalne samouprave će biti u boljoj poziciji da brzo odgovore na zahteve građana i investitora. Aktivnosti će se sprovesti u 12 upravnih regiona, a direktnu korist imaće 67 javnih preduzeća, 14 javnih ustanova, 13 turističkih organizacija i preko 7.300 poljoprivrednih gazdinstava kao i mnoga privatna preduzeća.


Budućnost večeras protiv FMP-a: Važna utakmica u borbi za treće mjesto - CG Sport\nBudućnost večeras protiv FMP-a: Važna utakmica u borbi za treće mjesto\n08/04/2022 08/04/2022 - by Mario Andrijašević\nKošarkaši Budućnost Volija u petak od 17 časova gostuje FMP-u u odloženom, 15. kolu ABA lige.\nPlavo bijeli su iz Turske i utakmice sa Bursom nastavili put za Beograd gdje ih večeras očekuje važan duel pred kraj regularnog dijela takmičenja. Pred utakmicu, medijima su se obratili Aleksandar Džikić i Marko Jagodić-Kuridža.\n“Uspjeli smo da dođemo do dvije veoma važne pobjede na ovom putu gdje nas još očekuje meč sa FMP-om. Čini mi se da smo podigli samopouzdanje i da smo odigrali dva veoma dobra meča. U Bursi je bilo veoma teško jer je domaćin bio prilično raspoložen i raspucan ali smo bili smireni i na kraju slavili i zauzeli petu poziciju. Naredni protivnik je ekipa Andore koja mnogo bolje igra u Evrokupu nego u domaćem šampionatu. Oni su ekipa koja uzima dosta šuteva za tri i jedna su od boljih ekipa kada su asistencije u pitanju. Nama sigurno ostaje žal što smo izgubili prednost domaćeg terena u 1/8 finala. U petak gostujemo ekipi FMP-a u nama veoma važnoj utakmici za treće mjesto u regionalnom takmičenju. Iako smo umorni s obzirom da smo na putu već nedelju dana uz dvije odigrane utakmice, umor ne smije biti alibi i moramo se skupiti i dati sve od sebe sjutra. FMP se vratio na pobjednički kolosjek nakon nekoliko slabijih utakmica i sigurno da će biti veoma motivisani da stignu do petog vezanog trijumfa. Ostalo je još nekoliko utakmica do početka plej ofa oba takmičenja i sada je trenutak da vratimo našu formu sa početka sezone”, kaže Jagodić-Kuridža.\nTrener crnogorskog prvaka očekuje tešku utakmicu u Železniku.\n“Zbog situacije sa kovidom, igramo u Železniku odloženu utakmicu koja je bila na rasporedu u januaru. Međutim, to ne mijenja značaj ovog susreta, jer direktno utiče na to ko se sa kime susrijeće u Play Off-u regionalnog takmičenja. Domaćin spada u grupu timova koji igraju jedanput sedmično, imali su vremena da se pripreme za nas. Igraju sa puno energije i ambicija, i to moramo da poštujemo. Naš sastav neće biti poznat do pred samu utakmicu, s obzirom da imamo nekoliko igrača čiji je nastup upitan”, ističe Džikić.\nShare the post "Budućnost večeras protiv FMP-a: Važna utakmica u borbi za treće mjesto"\nTaggedaba ligabuducnost voli\nPrevious Article Jadran lako protiv Primorca na startu borbe za titulu šampiona\nNext Article Mornar dočekuje SC Derby u malom crnogorskom derbiju


Graničari iz kontejnera sele u moderan objekat - Prnjavorski informativni portal\nGraničari iz kontejnera sele u moderan objekat\nIzgradnja modernog graničnog prelaza Ivanica između BiH i Hrvatske trebalo bi da počne na proljeće, a radovi će koštati dva miliona KM. Izjavio je ovo za “Nezavisne” Ratko Kovačević, portparol Uprave za indirektno oporezivanje BiH, koji je istakao da je izgradnja ovog prelaza kasnila zbog velikog problema u vezi s eksproprijacijom zemljišta.\n“Međutim, to je sve riješeno, a trajalo je tri godine i više nema prepreka izgradnji”, rekao je Kovačević. Ovaj prelaz na putnom pravcu između Trebinaj i Dubrovnika u žižu javnosti proteklih dana je dospio nakon što su ga blokirali povratnici iz istoimenog srpskog naselja u federalnoj opštini Ravno, jer danima nisu imali struje, vode ni telefonskih linija. Granični policajci, umjesto u kontejnerima, posao su obavljali iz auta, kako bi se barem malo ugrijali, iako u njemu nisu imali nikakvu vezu niti bazu podataka.\nProblem nije prisutan samo na Ivanici, budući da i na mnogim drugim graničnim i pograničnim prelazima u BiH nisu zadovoljavajući uslovi za normalan rad graničnih policajaca i carinika. To je problem na koji već duže vrijeme upozoravaju graničari, ali i predstavnici nadležnih komisija u Parlamentarnoj skupštini BiH.\nSifet Podžić, predsjedavajući Zajedničke komisije za odbranu i bezbjednost parlamenta BiH, podsjeća da su članovi ove komisije prošle godine na ljeto obišli nekoliko prelaza i utvrdili da graničari i carinici rade u nehumanim uslovima. “Prilikom posjete graničnom prelazu Doljani rekao sam da ne postoji plata za koju bih sjedio u onom kontejneru, u kojem je tada bilo plus 60 stepeni. Tražili smo da se iz budžeta izdvoje dodatna sredstva kako bi se kolikotoliko poboljšali uslovi za rad graničnim policijcima, a i carinicima.\n“Postoje načini da se to uradi, ali zbog političkih nesuglasica BiH ne može koristiti sredstva iz nekih fondova”, kaže Podžić. Iz UIO BiH priznaju da postoji i 28 pograničnih prelaza, na kojima su prisutni samo službenici Granične policije BiH i da su to prelazi koji su u jako lošem stanju. “Tu postoje samo stari i neuslovni kontejneri sa ili bez rampi. Za dovođenje u red i stvaranje uslova koji zadovoljavaju standarde za jedan granični prelaz potrebna su značajna sredstva, koja se mogu okvirno definisati u iznosu od oko 20 miliona KM. S obzirom na to da UIO nema na raspolaganju pomenuta finansijska sredstva, pokušaće kroz IPA 2017. dobiti sredstva, kako bi bio nabavljen barem jedan dio novih i moderno opremljenih kontejnera, koji bi bili postavljeni na lokacije koje su trenutno u najlošijem stanju, i izgrađene nadstrešnice i postavljene nove rampe”, kažu u UIO BiH.\nŠemsudin Mehmedović, predsjedavajaći Komisije za carine i vanjsku politiku Predstavničkog doma BiH i član Zajedničke komisije za odbranu i bezbjednost, kaže da je većina graničnih prelaza, nažalost, neuslovna i da nije opravdanje UIO BiH to što čeka eksproprijaciju zemljišta. “Mogu se stvari rješavati i privremeno, da se ljudima bar dok se ne završe radovi stvore bolji uslovi za rad”, kaže Mehmedović i ističe da je UIO BiH dužna to uraditi.\nIz UIO BiH, pak, napominju da se ipak dosta toga radi na izgradnji novih graničnih prelaza, poput Svilaja, Bratunca i Vardišta. Ističu da je sve spremno za izgradnju graničnog prelaza Svilaj, koji se nalazi na trasi autoputa 5c na sjeveru Bosne. “Projektnu dokumentaciju je završila Srbija i sad čekamo nostrifikaciju. Čim to bude završeno, a očekujemo da će to biti do sredine godine, raspisaćemo međunarodni tender za izvođača”, kazao je Kovačević.


KACIN: Srbija i Crna Gora ulaze u EU zajedno, ali ako se Beograd malo ubrza\nrasa markovic\t 30.12.2017. 13:39h 15:32h\nAmbasador Slovenije pri NATO Jelko Kacin tvrdi da širenje EU nikada nije i nikada neće ići po automatizmu, da taj proceš nije jednostavan i da je ulazak Crne Gore u paketu sa Srbijom moguć jedino ako Beogradu u "međuvremenu ubrza kvalitet priduživanja".\nZemlje u regionu moraju pojačati otpornost na sve moguće pokušaje destabilizacije države i društva, kazao je Kacin i upozorio da Rusija nije jedina koja na ovaj region gleda kao na svoje "domaće dvorište".\n"Ne radi se samo o Rusiji. Svakako ima više takvih država koje se ponašaju i nameću na štetu stabilnosti društava i država regiona. Treba povećati otpornost na sve moguće pokušaje destabilizacije društava i država regiona. Na Balkanu život nije samo pesma, iako ljudi i narodi mnogo vole da pevaju", rekao je Kacin.\nKada je reč o novoj strategiji proširenja koju je nedavno najavio prvi čovek Evropske komisiji Žan-Klod Junker i prema kojoj bi Crna Gora i Srbija zajedno trebalo da uđu u Evropsku uniju do 2025. godine, Kacin tvrdi kako širenje Unije "nikada nije i nikada neće ići po automatizmu".\nOvaj diplomata upozorava da proces pridruživanja EU nije jednostavan i da je "u paketu sa Srbijom moguć jedino ukoliko ta zemlja u međuvremenu ubrza kvalitet priduživanja", prenela je RTCG.\nVUČIĆ EKSKLUZIVNO ZA AMERIČKU AGENCIJU BLUMBERG: Završiću posao sa EU do kraja svog mandata\nEUJelko KacinulazakCrna Gorapaketubrzavanje


iSerbia - Mladi iz Srbije najuspešniji u regionu\nIz godine u godinu sve više mladih napušta svoju zemlju, te statistika pokazuje da je više onih koji svoju budućnost vide van Srbije, dok je zaista manji broj onih koji žele da ostanu i koij jedinu šansu za uspehom vide u svojoj zemlji.\nNa raznim republičkim i međunarodnim takmičenjima, mladi iz Srbije donesu bronzu, srebro ili zlato, iz razloga što imamo veoma dobre sportiste i naučnike iz različitih oblasti. Oni to rade isključivo za sebe, za svoje bolje sutra, a mi kao narod treba da ih podržimo u svakom njihovom letu.\nU okviru projekta „Učim+Znam=Vredim”, koji organizuje Udruženje za promociju društvene odgovornosti, na ulicama Novog Sada i Sremskih Karlovaca, osvanuli su bilbordi sa slikama đaka koji su poneli odlične rezultate sa različitih takmičenja iz oblasti nauke i umetnosti.\nCilj ovog udruženja je da se svake godine ova inicijativa širi i da se što više opština i gradova priključi projektu, jer smatraju da je uspeh mladih ono čime treba da se hvalimo i ponosimo.\nOvaj projekat je na neki način i podstakao mlade da napreduju, jer bi se njihovo ime, kao i fotografija, našle u lokalnoj sredini gde stanuju ili pohađaju osnovnu ili srednju školu. Tako su se na bilbordima našle fotografije učenice Lejle Tinjić, koja je osvojila II mesto na republičkom takmičenju iz opšte i neorganske hemije, Aleksandra Pavkovića koji je osvojio II mesto na republičkom takmičenju iz nemačkog jezika, Ivane Dinić koja je osvojila I mesto na takmičenju iz poznavanja kineskog jezika i mnogih drugih učenika.\nLejla je rekla, za novosadski Dnevnik, da želi da se dokaže da zna i da ume i da joj je to najveći motiv za takmičenje, a u budućnosti sebe vidi negde uz hemiju, a Ivana sebe u budućnosti vidi kao prevodioca u Kineskoj ambasadi.\nGrad Novi Sad i Pokrajinska vlada podržali su i četvoricu momaka iz Elektrotehničke škole „Mihajlo Pupin“, koji su osvojili prvo mesto na Republičkom takmičenju elektrotehničkih škola, tako što su na nekoliko lokacija postavili bilborde sa njihovom zajedničkom fotografijom.\nNaime, Filip Kljakić i Jovan Ćojder su osvojili II mesto publike za kratkometražni film na temu „Šta bi bilo kad bi bilo“.\n„Interesantno je da je tema za film, koju je objavio organizator takmičenja, bila objavljena dve nedelje pre krajnjeg roka za predaju, a da bi stvar bila još interesantnija, pet dana od objave konkursa smo imali ekskurziju u Pragu. Tako da je cela predprodukcija, odnosno organizacija prostora, ljudi i sam scenario, bila gotova za neverovatna dva dana. Snimanje je trajalo sledeća dva dana, a postprodukcija, odnosno montaža, ceo jedan dan. Ispalo je tako da sam u 00.00h konačno uspeo da upload-ujem film i da pošaljem prijavu, a već u 5.00h sam morao da budem ispred škole, jer je tad bio polazak autobusa za Prag“, rekao je Filip Kljakić za iSerbia.\nNa pitanje da li je teško snimati film u trajanju od samo pet minuta, Filip kaže da je veoma teško, pogotovo zbog toga što su imali malo vremena. Veruje, da su imali još nekoliko dana, da bi film mnogo bolje uspeo.\nPetar Trkulja i Strahinja Milošev su učestvovali u teorijskom delu takmičenja, gde je Strahinja osvojio prvo mesto sa najvećim brojem bodova u istoriji takmičenja. Profesor, kao mentor ovih momaka, dobio je nagradu, a škola, za najviše osvojenih mesta/bodova, ponela je prvo mesto na ovom Multimedijalnom takmičenju koje se održalo na Visokoj školi elektrotehnike i računarstva u Beogradu.\nOvim tekstom, iSerbia tim poziva lokalne samouprave da se priključe ovoj incijativi Udruženja za promociju društvene odgovornosti i da na taj način podstaknu mlade da unapređuju sebe, svoje znanje i sposobnosti i da time predstave svoj grad na najlepši mogući način, ostvarujući izuzetne rezultate na naučnim, umetničkim i sportskim poljima.\nMarko S: Pantomima kao neverbalna komunikacija\nŽelim povremeno da dobijam mejlove od portala o vestima, najnovijim konkursima i aktivnostima OVD


Vojvođanska partija: Predlog zakona o Beogradu dodatno centralizuje Srbiju | Autonomija\n"Po čemu su to građani Beograda zaslužili da budu privilegovani u odnosu na građane Vojvodine"\nPredsednik Vojvođanske partije Aleksandar Odžić ocenio je danas da se Predlogom zakona o glavnom gradu dodatno centralizuje država i favorizuje jedan centar moći u odnosu na sve druge regione, gradove i opštine, dok Vojvodina više od decenije čeka na usvajanje zakona o finansiranju te pokrajine.\n“To će dovesti do daljeg propadanja i iseljavanja ljudi iz sredina kojima je uskraćeno pravo da odlučuju o pitanjima koja su od životnog značaja za sve njihove građane. Postavlja se pitanje, po čemu su to građani Beograda zaslužili da budu privilegovani u odnosu na građane Vojvodine, kao zaokružene prirodne i istorijske celine, ili bilo kog drugog dela Srbije, osim što žive u glavnom gradu”, naveo je Odžić u saopštenju za javnost.\nUpitao je i kako je moguće da je budžet grada Beograda gotovo duplo veći od budžeta Vojvodine.\n“To nam jasno govori o višedecenijskoj pljački i uskraćivanju prava Vojvodini i svim njenim građanima da odlučuju i raspolažu sopstvenim prihodima, imovinom, prirodnim i radom stvorenim resursima”, oceio je Odžić.\nPoručio je da će se Vojvođanska partija zajedno sa svim drugim partnerima iz Vojvodine u okviru Vojvođanskog fronta izboriti za političko-ekonomski subjektivitet i sva druga prava koja Vojvodini i svim njenim građanima pripadaju, a nasilno su im oduzeta pre više od tri decenije.


Kolumne & novosti: Kon: Javnost će dobiti objašnjenje o broju obolelih, o tome odlučuje vlast\nEpidemiolog Predrag Kon izjavio je u Utisku nedelje na TV Nova S, povodom skoro trostrukog povećanja broja zaraženih koronavirusom dan posle izbora, da je on dobio objašnjenje o tome i da će ga dobiti i javnost, ali ne od njega nego da o tome odlučuje vlast.\nKon je u emisiji Utisak nedelje rekao da su mu dostupni samo podaci koji su objavljeni zvanično na sajtu Ministarstva zdravlja covid.rs, i da nije imao uvid u bazu Instituta za javno zdravlje Srbije "Dr Milan Jovanovic Batut", na koju se pozivao BIRN kada je objavio da su statistike inficiranih i umrlih znatno više od zvanično objavljenih.\nDodao je da je pratio podatke i da su oni "bili takvi da se u njih može verovati" i da je pitanje različith baza "pitanje za informatičare".\n"Na osnovu zvaničnih podataka nije bilo razloga za uznemirenje", rekao je Kon i dodao da se veoma često dešava da je neko umro, a da je tek naknadno utvrđeno da je pozitivan na kovid-19.\n"Treba raditi revizije tih podataka, to je nužno", rekao je Kon i dodao da ne veruje da je neko prikrivao podatke.\nGost "Utiska nedelje" bio je i imunolog Srđa Janković koji je izjavio da velika razlika u zvaničnoj statistici Ministarstva zdravlja na sajtu covid19.rs, na osnovu koje je Krizni štab za suzbijanje pandemije virusa korona donosio odluke, i podataka koje su objavili novinari BIRN-a, "mora da se proveri".\nOn je u Utisku nedelje naveo da ne prejudicira da neko u trenutnoj situaciji sa korona virusom "unapred laže" i da u svakoj prilici kada se barata složenim bazama podataka može doći do neslaganja.\nJanković je napomenuo da je javnost stekla utisak da su podaci u koje je BIRN imao uvid tačni, a da su u pitanju možda "sirovi podaci".\n"Sve preporuke davao sam na osnovu zvaničnih podataka", rekao je Janković povodom kritika da je javnost izgubila poverenje u Krizni štab koji je dopustio održavanje izbora i sportskih događaja posle kojih je i povećan broj zaraženih.\nOn je dodao da ne zna kako se u bazu unose podaci, da nije imao uvid u spornu bazu, i da se do istine može doći samo sravnjivanjem podataka koje može da obavi isključivo Institut za javno zdravlje Srbije "Dr Milan Jovanovic Batut".\nEpidemiolog Zoran Radovanović izjavio je u "Utisku nedelje" da je sklon da više veruje podacima o broju zaraženih i umrlih od koronavirusa koje je objavio BIRN od onih koje Vlada Srbije zvanično saopštava.\n"Dužni smo građanstvu da ih iskreno i pošteno obaveštavamo o podacima... da oni na osnovu toga procenjuju (kako da se ponašaju), a neke zabrane moraju da postoje", rekao je Radovanović.\nRadovanović je dodao da bi zaražavanje više članova vladajuće Srpske napredne stranke u proteklih nekoliko dana možda moglo imati "pozitivan uticaj na narod", s obzirom da će možda početi disciplinovanije da se ponašaju.


Poseta kompaniji JTI\nCentar za razvoj karijere i savetovanje studenata Univerziteta u Beogradu organizuje posetu kompaniji JTI u četvrtak 25.maja 2017.godine od 11 časova. Poseta je namenjena studentima završnih godina osnovnih i master studija i diplomiranim studentima Ekonomskog, Pravnog i Fakulteta organizacionih nauka.\nTokom posete, studenti će imati prilike da saznaju iz prve ruke kako funkcioniše velika internacionalna kompanija i od predstavnika sektora prodaje, marketinga, finansija i korporativnih komunikacija saznaju više o specifičnostima rada njihovih odeljenja i veštinama koje su potrebne za rad u njihovom timu. Učesnici posete imaće priliku da od predstavnika sektora ljudskih resursa saznaju više o korporativnoj kulturi i mogućnostima za zaposlenje i napredovanje u komapniji JTI. Nakon ovih kratkih prezentacija, uslediće obilazak poslovnih prostorija kompanije u Beogradu i neformalnije druženje tokom kog će studenti moći da popričaju sa zaposlenima u kompaniji o svim pitanjima koja ih zanimaju.\nOva poseta realizuje se u okviru programa “Saznajte iz prve ruke” koji Centar za razvoj karijere realizuje dugi niz godina sa ciljem da poveže poslovnu zajednicu sa studentima i mladim diplomiranim studentima. Cilj je da se na ovaj način mladima sa Univerziteta u Beogradu pruži podrška u razvoju znanja i veština, koje će im biti od značaja pri zapošljavanju i daljem obrazovanju.U programu „Saznajte iz prve ruke“ do sada je učestvovalo preko 40 različitih kompanija koje su ugostile više od 1275 studenata Univerziteta u Beogradu.\nMolimo vas da u kratkom motivacionom pismu navedete zbog čega ste zainteresovani da učestvujete u poseti


Blokade i protesti širom Srbije - Srpskacafe\nSubota, 4.12.2021., 15:04 Subota, 4.12.2021., 15:04\nOrganizatori pokret “Kreni-Promeni” i Ekološki ustanak saopštili su da će ove subote mirne blokade biti duže nego prošlonedjeljne koje su trajale sat vremena. Učesnici blokada i protesta zahtijevaju da se izmijeni Zakon o referendumu i narodnoj inicijativi, a da predsjednik Aleksandar Vučić ne potpiše izmjene Zakona o eksproprijaciji. Ova dva zakona dovode u vezu sa lakšom realizacijom planova kompanije “Rio Tinto” da otvori rudnik litijuma u zapadnoj Srbiji.\nKako javlja reporter RTS koji se nalazi kod Mostarske petlje, došlo je do koškanja učesnika protesta sa kako se pretpostavlja vozačima koji su htjeli da prođu.\n– Podvlačimo da svu odgovornost za sve što može da se desi na skupovima koji nisu prijavljeni ili odobreni u skladu sa zakonom od strane nadležnih organa snose isključivo organizatori neprijavljenih skupova – navodi se u saopštenju MUP-a.


Za sedam dana 54 pokušaja krađe metalnog otpada iz fabrike Ziđin u Boru - Društvo - Dnevni list Danas\nPočetna » Vesti » Društvo » Za sedam dana 54 pokušaja krađe metalnog otpada iz fabrike Ziđin u Boru\nU proteklih sedam dana kradljivci sekundarnih sirovina čak 54 puta su pokušali da odnesu metalni otpad iz kruga fabrike „Srbija Ziđin kuper“ u Boru i pripadnici obezbeđenja evidentirali su 859 osoba koje su uspele da uđu u krug kompanije, a jedanaestoro je predato policiji, saopštila je rukovodilac Sektora za bezbednu proizvodnju Saša Perišić.\nOna je istakla da lopove u tome ne sprečavaju ni zid, koji je oko svojih metalurških pogona kompanija izgradila u Topionici, ni video-nadzor, kao ni činjenica da će morati da se suoče sa službenicima firme koja obezbeđuje kompanijsku imovinu i sa policijom.\nPerišić je navela da je u nekoliko navrata došlo i do tuče i da su povređena četiri radnika obezbeđenja, kao i da je sprečeno otuđenje oko dve tone raznog metalnog materijala, otpadnog bakra, žice i limova.\nIako se više sekundarnih sirovina ukrade nego što se otkrije i oduzme, direktna šteta od krađa je minimalna u poređenju sa zastojima u proizvodnji i havarijskim oštećenjima postrojenja izazvanim krađama, kazala je Perišić i istakla da u krađama uglavnom učestvuju lokalni Romi, mada je policija u nekoliko navrata privodila i izgrednike iz drugih gradova.\nPerišić je navela i da u krađama učestvuje dosta žena i dece i skrenula pažnju da zakon kaže da se nad decom mlađom od 14 godina i ženama koje su u drugom stanju, ili kažu da su trudne, ne sme primenjivati sila, kao i da se oružje sme upotrebiti samo u krajnjoj nuždi, što je za procenu veoma diskutabilno.\nKako onda reagovati u situaciji kada dođe do sukoba sa 30 ljudi, koji u rukama imaju metalne predmete kojima mogu naneti teške povrede, upitala je Perišić i dodala da službenici obezbeđenja, koji imaju iskustva kroz postupke u tužilaštvu i na sudu, kažu da imaju utisak da su kod nadležnih državnih organa lopovi zaštićeniji od njih.\nPozivamo sve koji imaju ingerencije da regulišu otkup sekundarnih sirovina kako bi svi koji donose prikupljeni metal imali obavezu da se evidentiraju i da dokažu poreklo sirovine, kazala je Perišić.\nPrema njenim rečima, fabrika „Srbija Ziđin kuper“ će zbog sve učestalijih napada na imovinu angažovati još jednu kompaniju koja se bavi fizičko-tehničkim obezbeđenjem.\nKompanija ZiđinKrađaSekundarne sirovineBor


Prva besplatna UX radionica za decu u beogradskom Startit Centru – Startit\nPrva besplatna UX radionica za decu u beogradskom Startit Centru\nRadionica će se održati 11. avgusta sa početkom od 12h u beogradskom Startit Centru.\nNa ovoj petočasovnoj radionici deca će na dinamičan i kreativan način učiti nešto više o dizajniranju korisničkog iskustva kod digitalnih proizvoda.\nRadionica je namenjena osnovcima starijim od 12 godina i biće biti podeljena na više delova. U prvom delu deca će učiti kako da analiziraju već postojeća rešenja i uoče njihove najveće prednosti i mane. Uz pomoć mentorke deca će u grupama pokušati da dizajniraju svoje rešenje oslanjajući se na analizu i potrebe svojih korisnika.\nNa kraju, deca će svoj dizajn međusobno testirati i proveriti kako ga na osnovu dobijenih povratnih informacija mogu unaprediti.\nMentorka na radionici biće Tatjana Zavađa, UX dizajnerka iz Byteouta.\nOva besplatna radionica se organizuje u okviru projekta “Podrška privatnom sektoru u Srbiji” koji SEE ICT organizuje u saradnji sa Deutsche Gesellschaft für Internationale Zusammenarbeit (GIZ) GmbH.\nRadionica će se održati 11. avgusta sa početkom od 12h u Startit Centru Beograd (Savska 5). Učešće na radionici je besplatno, ali je zbog ograničenog broja mesta neophodno da deca budu prijavljena putem ove forme. Nakon zatvaranja forme, svi učesnici koji budu primljeni dobiće povratni mejl o detaljima radionice.


Ukoliko ste jučer ili prekjučer palili Steam, dočekala vas je nova obavijest. Onima koji na ovu igraćoj mreži igre plaćaju kreditnom karticom (a budimo realni, većina je takvih), već pri prvom pogledu na crni ekran i tekst na njemu, zbog nedavnih iskustava, imaju laganu bol u želucu.\nOvaj puta, Steam nas je obavijestio da postoji mogućnost da su hakeri došli u posjed korisničkih imena, e-mail adresa te povjerljivih podataka vezanih uz transakcije i kreditne kartice; preko backup datoteke koja je sadržavala spomenute podatke od 2004. do 2008. godine. U objavi je spomenuto kako su adrese i podaci o karticama enkriptirani, ali za sada nema dokaza o tome da su kompromitirani.\nIako još uvijek nema saznanja da su se spomenuti podaci zlouporabili, možda ne bi bilo loše pratiti promet vaših kreditnih kartica, te u budućnosti razmisliti o nekim alternativnim načinima plaćanja poput Paypala.


Odred vojne policije specijalne namene „Kobre“ | Vojska Srbije\nOdred vojne policije specijalne namene „Kobre“ je jedinica neposredno potčinjena načelniku Generalštaba Vojske Srbije namenjena za bezbednosnu zaštitu određenih lica i objekata od posebne važnosti.\nU sastavu Odreda vojne policije „Kobre“ su komanda odreda, komandni vod i čete vojne policije specijalne namene.\nKomandant Odreda vojne policije specijalne namene „Kobre“ je potpukovnik Goran Colić.\nZadaci Odreda vojne policije „Kobre“\nZadaci Odreda vojne policije „Kobre“ odnose se na obezbeđenje potrebnog nivoa operativne sposobnosti i raspoloživosti snaga neophodnih za realizaciju misija.\nU okviru realizacije misije, Odred vojne policije „Kobre“ realizuje sledeće težišne zadatke:\nPrijem lica u jedinicu\nOdred vojne policije specijalne namene „Kobre“ je jedinica profesionalnog sastava koja se popunjava isključivo izabranim pripadnicima Vojske Srbije. Procedura prijema u jedinicu prilagođena je zahtevima koji se postavljaju pred pripadnike jedinice i zadacima koje izvršavaju. Selekcija kandidata vrši se u nekoliko nivoa.\nZa prijem u jedinicu propisani su opšti i posebni uslovi, koji obuhvataju starosnu granicu, besprekoran dosije i visoke službene ocene, zdravstveno-psihološku selekciju prema posebnim kriterijumima i visokim standardima i bezbednosnu proveru.\nNakon selektivne obuke, koja traje 3 nedelje, sa povišenim fizičkim i psihološkim zahtevima, kandidati se primaju u jedinicu na osnovu procene tima stručnjaka.\nTradicije Odreda vojne policije „Kobre“\nNaredbom saveznog sekretara za odbranu od 14. aprila 1978. godine formirano je Odeljenje vojne policije za protivterorističku borbu u okviru 282. bataljona vojne policije Jugoslovenske narodne armije, koje ujedno predstavlja preteču prve specijalne protivterorističke jedinice u tadašnjoj JNA.\nU sastavu odeljenja, koje je preteča današnjih „Kobri“, bio je 1 oficir i 12 podoficira. Odeljenje prelazi u nadležnost novoformiranog Korpusa specijalnih jedinica 1992. godine, a potom 2000. godine postaje protivteroristički odred neposredno potčinjen načelniku Generalštaba Vojske Jugoslavije.\nU skladu sa reformama sprovedenim u Vojsci Srbije, krajem 2006. godine formirana je jedinica bataljonskog nivoa pod nazivom Bataljon vojne policije za obezbeđenje „Kobre“, koji se tada nalazi u sastavu Garde. Jedinica 2008. godine menja naziv u Bataljon vojne policije specijalne namene „Kobre“ i prelazi u sastav Uprave vojne policije Generalštaba Vojske Srbije.\nOd kraja 2020. godine jedinica je neposredno potčinjena načelniku Generalštaba Vojske Srbije, a u januaru 2021. godine je preimenovana u Odred vojne policije specijalne namene „Kobre“.\nKomandant Odreda vojne policije specijalne namene „Kobre“


Program podrške malim i srednjim preduzećima u CG • SENAT.me\nⓈ > Finansije i investicije > Program podrške malim i srednjim preduzećima u CG\nMinistarstvo ekonomije će kroz dva programa podrške preduzetnicima i mikro, malim i srednjim preduzećima (MMSP), koja je Vlada usvojila na sjednici, obezbijediti finansijsku podršku u ukupnom iznosu od 190.000 eura. Vlada je usvojila Program za unaprjeđenje inovativnosti malih i srednjih preduzeća i Program povećanja regionalne i lokalne konkurentnosti kroz usaglašavanje sa zahtjevima međunarodnih standarda poslovanja, a javni pozivi za oba programa biće raspisani uskoro.\nProgram za unaprjeđenje inovativnosti malih i srednjih preduzeća, za koji je godišnji budžet 50.000 eura, ima za cilj jačanje poslovnih performansi privrednih subjekata kroz sufinansiranje korišćenja konsultanskih usluga u realizaciji inovativnih aktivnosti. Uvođenjem inovacija, mikro, mala i srednja preduzeća su u mogućnosti da mijenjaju svoje proizvode, poslovne procese, organizaciju, metode, strukturu i marketing, odnosno da ih podižu na više nivoe. Kroz pomenuti Program odobriće se finansijska pomoć preduzećima za opravdane troškove jedne od sljedećih inovativnih aktivnosti: inovacija proizvoda/usluge, inovacija poslovnog procesa, inovacija u organizaciji i inovacija u marketingu.\nMaksimalan iznos sufinansiranja po preduzeću od strane Ministarstva ekonomije je, kada je prvi program u pitanju, u iznosu do 50% opravdanih troškova, odnosno maksimalno do 3.500 eura bez PDV-a. Program povećanja regionalne i lokalne konkurentnosti kroz usaglašavanje sa zahtjevima međunarodnih standarda poslovanja ima za cilj da obezbijedi podršku preduzetnicima, mikro, malim i srednjim privrednim društvima da u što većoj mjeri povećaju svoju konkurentnost, prvenstveno kroz usaglašavanje sa zahtjevima međunarodnih standarda koji se odnose na proizvode, sisteme menadžmenta, osoblje, ispitivanje, kontrolisanje i sertifikaciju i podršku za dobijanje akreditacije za ocjenjivanje usaglašenosti. Maksimalni iznos sufinansiranja od strane Ministarstva ekonomije po jednom preduzeću za ovaj program iznosi do 70% opravdanih troškova, odnosno najviše do 5.000 eura bez PDV-a.\nOznake 2018 Crna Gora ekonomija ekonomska politika @me ekonomski rast Finansije fondovi marketing Ministarstvo ekonomije poslovanje


Društvo sudija Srbije - Saopštenje povodom učestalog kritikovanja sudskih odluka\nSaopštenje povodom učestalog kritikovanja sudskih odluka\nPovodom tekstova objavljenih u Nezavisnim dnevnim novinama “Srpski telegraf” 23. i 24. novembra 2018. godine, Društvo sudija Srbije izdaje\nDruštvo sudija Srbije se više puta obraćalo javnosti i nadležnim državnim organima izražavajući zabrinutost zbog sve učestalijeg iznošenja pravno neargumentovanih kritika na račun sudskih odluka o kojima nije pravnosnažno odlučeno, čime se građani pozivaju na nepoštovanje sudskih odluka i podstiču na nepoverenje u sudsku vlast.\nNajnoviji primer takvog postupanja su tekstovi koji se sukcesivno objavljuju u dnevnim novinama “Srpski telegraf”1. Označeni tekstovi izveštavaju o postupku koji se vodi po odredbama Zakona o javnom informisanju i medijima2 koji propisuje uslove pod kojima se po predlogu tužioca, glavnom i odgovornom uredniku glasila privremeno može zabraniti ponovno objavljivanje istih informacija. O takvom predlogu se rešava u kratkim rokovima koji se mere satima3 (48 sati), što je slučaj i sa postupkom po pravnom leku protiv takvog rešenja, a tužba se ne dostavlja tuženom pre donošenja odluke o predloženoj privremenoj meri.\nNetačno i omalovažavajuće pisanje u pomenutim tekstovima vređa ustavom zagarantovano pravo i dužnost sudije da sudi nezavisno i nepristrasno, ukazuje na odsustvo namere da se javnost informiše tačno i potpuno, kao i na nameru da se pritiskom na prvostepeni i žalbeni sud, za tužene ishoduje povoljan ishod postupka. Sličnom pritisku i inače su naročito izložene sudije Višeg suda u Beogradu, kome je povereno da rešava “medijske” sporove za teritoriju cele države. Zakonito postupanje sudija se prikazuje kao ključni “argument” njihovog nezakonitog postupanja i time se ceo pravosudni sistem neistinito prikazuje građanima Srbije.\nStoga, Društvo sudija Srbije poziva Visoki savet sudstva da hitno i još odlučnije ponovo reaguje na ovakve pojave u skladu sa svojim ustavnim i zakonskim obavezama, kao i druge državne organe da u okviru svojih nadležnosti preduzmu odgovarajuće mere u cilju zaštite nezavisnosti i nepristrasnosti sudstva i pretpostavke nevinosti garantovane međunarodnim konvencijama, Ustavom i zakonima, poštovanja pravnog poretka i zaštite ugleda Republike Srbije.\nDruštvo sudija i ovog puta naglašava da ovo saopštenje nije sačinjeno samo u cilju zaštite sudija radi njih samih, već se saopštenjem želi ukazati da je neophodno da se prestane sa ovakvim i sličnim pritiscima, i time stvore uslovi da svaki građanin Srbije, kada se nađe pred sudom, ostvari pravovremenu i pravičnu sudsku zaštitu, što je moguće jedino ako su sudiji obezbeđeni uslovi da bude nezavisan i nepristrasan.\n1 Dana 23. novembra 2018. godine, uz najavu teksta na naslovnoj strani rečima: “Skandalozno, zbog toga će neko morati da ide u zatvor ” i naslovom “Tajkun potkupio sudiju”, na strani 8. i 9. objavljen je tekst sa nadnaslovom “Strašan skandal. Tajkun dobio presudu pre suđenja” i naslovom: “Vrbaški se dogovorio sa sudijom da zabrani pisanje o njemu”. Odmah sutradan, 24. novembra, na stranama 10. i 11. objavljen je tekst sa nadnaslovom: “Irena Radulović Trifunović namestila presudu” i naslovom “Ovo je sudija koja radi za tajkuna”. I u ponedeljak 26. novembra, ponovo je na naslovnoj strani najavljen tekst pod naslovom: “Vrbaški pretio Srpskom telegrafu... Ne pišite o mom sudiji, loše ćete proći”. U pomenutim tekstovima se upućuju optužbe na račun postupajuće sudije da je u predmetu postupala na određeni način jer je za to primila ličnu korist i uopšteno ukazuje na posrednike iz redova pravosuđa i advokature. Iznete tvrdnje su “potkrepljene” zaključkom da je odluka doneta u sumnjivo kratkom roku, pre nego što je tužba i dostavljena glavnom i odgovornom uredniku toga lista i zakonskom zastupniku njegovog izdavača koji su u tom postupku tuženi, uz ničim potkrepljen navod da je sudija pre dostave ,,fotografisala odluku” i to dostavila suprotnoj strani.\n2 Zakon o javnom informisanju i medijima (Službeni glasnik RS br. 83/2014, 58/2015 i 12/2016 - autentično tumačenje)\n3 U sistem AVP (automatska verifikacija podataka) u koji se unose podaci o toku sudskih predmeta, već nakon potpisivanja sudske odluke (u postupku skeniranja sadržine odluke) unosi se podatak o sudskoj odluci od kada je on dostupan neograničenom broju lica. To prethodi momentu uručenja odluke parničnim strankama.


Кривокапић игнорисао позив Специјалног државног тужилаштва\nHomeRegionKrivokapić ignorisao poziv Specijalnog državnog tužilaštva\nPODGORICA – Predsednik Vlade Crne Gore Zdravko Krivokapić nije se odazvao pozivu Specijalnog državnog tužilaštva (SDT) da predoči podatake koje je javno saopštio da mu je specijalni državni tužilac Milivoje Katnić ,,spremao hapšenje zbog veleizdaje” ako potpiše temeljni ugovor sa Srpskom pravoslavnom crkvom u Beogradu.\nSpecijalno državno tužilaštvo, prema saznanjima „Pobjede”, pre petnaest dana je uputilo poziv Krivokapiću da dođe u SDT i da izjavu. Umesto njega stigao je pisani odgovor iz kabineta premijera u kom je navedeno da se Krivokapić ne može pojaviti, jer ima neodložnih državnih obaveza.\nPodsetimo da je u jednoj televizijskoj emisiji Krivokapić saopštio da je imao informaciju o pripremi hapšenja ukoliko sa patrijarhom SPC Porfirijem potpiše temeljni ugovor u Beogradskoj patrijaršiji.\n„U četvrtak sam imao informaciju da treba da dođem do Beograda. Obavestio sam potpredsednika Vlade o tom putu, i to je prvi put da je Abazović upoznat sa tekstom temeljnog ugovora. Upoznao sam i predsednika parlamenta Bečića. Nisam imao nameru da potpišem ugovor u Beogradu, jer zastupam državu”, rekao je tada Krivokapić..\n„Dobio sam informaciju i da mi se pripremalo hapšenje u Crnoj Gori jer sam počinio izdaju potpisujući ugovor koji je protivustavan”.\nNa pitanje novinara a ko je to trebao da ga hapsi, odgovorio je: „To je trebalo da bude po nalogu specijalnog državnog tužioca”.\nSDT je „obavezano” ovom izjavom formiralo predmet, dok je specijalni državni tužilac Milivoje Katnić izjavio, da mu je Krivokapić naneo ,,neprocenjivu štetu kao profesionalcu i kao čoveku”, podsećajući ga uz napomenu da „krivično delo izdaje i bilo koje krivično delo takve vrste uopšte nije u nadležnosti Specijalnog tužilaštva”.\nIz Specijalnog državnog tužilaštva su poručili da će do kraja sedmice ponovo uputiti poziv premijeru Krivokapiću da saopšti sve informacije o navodno pripremanom njegovom hapšenju.\nNovi masakr u Meksiku, tela razbacana po auto-putu


26.09.2019 u 17:10\nSlobodan ulaz na „Kup Vojske Srbije - Karađorđevo 2019“\nDrugi „Kup Vojske Srbije - Karađorđevo 2019“ biće održan od 27. do 29. septembra u vojnoj ergeli „Karađorđevo“, nadomak Bačke Palanke. Svi ljubitelji konjičkog sporta biće u prilici da uživaju u četiri galopske, četiri kasačke trke, izložbi pastuva i bogatom kulturnom programu. Prvi dan Manifestacije, petak 27. septembar od 17 časova, rezervisan je za svečano otvaranje Kupa, predstavljanje ergele „Karađorđevo“ i njenog istorijata i kulturno-umetnički program. Tokom drugog dana, od 11,30 časova, posetioce očekuju otvaranje revijalnog takmičenja u vožnji zaprega, izložba rasnih pastuva lipicanske rase i proglašenje „najlepšeg“ među njima. Treći trkački dan, nedelja 29. septembar od 12 časova, obeležiće četiri kasačke i četiri galopske trke. Centralni događaj, odnosno glavna trka,


Osnovni zahtev Venecijanske komisije je isključiti politku iz izbora sudija i tužilaca, i smatramo da je to osnovni motiv što smo ušli u taj postupak izmene Ustava u oblasti pravosudja", istakao je Stefanović i dodao da "nema mesta ni parlamentu, ni vladi Srbije, u postupku izbora sudija i tužilaca - rekao je Nenad Stefanović iz Udruženja javnih tužilaca i zamenika javnih tužilaca.\nNeophodno je osigurati da Pravosudna akademija bude pod kontrolom VSS-a i DVT-a, a ne Ministarstva pravde, kako je sada slučaj. Iz tog razloga se protivimo rešenju da Pravosudna akademija postane ustavna kategorija, već smo pri stavu da treba izmeniti Zakon o Pravosudnoj akademiji. Uostalom, nijedna zemlja EU nema sličnu instituciju u svojom ustavima. To je slučaj jedino sa Albanijom - kazao je Stefanović.\nDatum kreiranja: 20 oktobar 2017\nUtvrđen politički uticaj na tužioca: Lokalni političari slali “poruke” preko prijatelja\nPoverenik za samostalnost tužilaca Goran Ilić utvrdio je prvi slučaj političkog pritiska na jednog javnog tužioca u Srbiji od kad je Državno veće tužilaca uspostavilo ovu funkciju.


Australijsko-srpski projekat Glac - Glac Project\nAustralijsko-srpski arheološki projekat Glac\nU okviru saradnje Univerziteta u Sidneju i Arheološkog instituta u Beogradu, u partnerstvu sa Muzejem Srema i Zavodom za zaštitu spomenika kulture Sremske Mitrovice, predviđeno je dugogodišnje istraživanje kasnoantičke građevine na Glacu, u blizini Sremske Mitrovice. Cilj saradnje je osnivanje centra koji bi kao zadatak imao istraživanje i predstavljanje arheološkog nalazišta, kao i omogućavanje mladim istraživačima da korišćenjem najsavremenijih metoda proučavaju antičko nasleđe.\nKrajem XIX veka na imanju Petra Glaca (Peter Glatz), po kojem nalazište i dobija ime, pronađeni su ostaci nekoliko izuzetnih antičkih građevina. Iskopavanjima koja su kasnije ulsedila otkriveni su nalazi mozaika i ukrasa sa zidova sačinjeni od skupocenih vrsta kamena. Geofizičkom metodom snimanja terena 2014. godine utvrđeno je da se ostaci antičke građevine prostiru na površini od čak četiri hektara.\nGlac se nalazi na oko četiri kilometra od nekadašnjeg Sirmijuma, koji je krajem III i u IV veku bio jedna od četiri prestonice Rimskog carstva. U Sirmijumu i neposrednoj okolini rođeno je deset rimskih careva. U spisima o rimskim vladarima De Caesaribus, koji se najčešće pripisuju Aureliju Viktoru navodi se da je car Maksimijan podigao palatu nedaleko od Sirmijuma, gde su njegovi roditelji živeli i radili kao nadničari. Na tragu ovog podatka i otkrićem luksuznih vrsta kamena na lokalitetu Glac, arheolozi dolaze do pretpostavke da se upravo na ovom mestu nalazila palata cara Maksimijana Herkulija.\nNa prostoru današnje Srbije rođeno je osamnaest rimskih careva. Trojica su na ovom tlu podigli palate: Galerije u Romulijani, Maksimin Daja u Šarkamenu i Konstantin na Medijani. Da li Glac krije još jednu carsku palatu pokazaće ovo australijsko-srpsko istraživanje.


30-03-2019 14:18 Ratni izveštaji Donbas Svet Region\nOn ističe da je po zanimanju književnik, a po političkom habitusu panslavista i da je u Ukrajini želeo da bude svedok istorijskih događanja.\nGavrilo Stević (53), banjalučki pesnik i književnik, protiv kojeg je Tužilaštvo BiH podiglo optužnicu zbog nelegalnog pridruživanja paravojnim formacijama koje su se borile protiv ukrajinske vlade, tvrdi kako je njegov boravak u Ukrajini bio mirnodopske prirode i da tamo nije ispalio nijedan metak.\n"Optužnicu još nisam dobio niti pročitao, ali smatram kako je ona podignuta na potpuno pogrešnim pretpostavkama. Motivi mog odlaska u Lugansk bili su sasvim drugačiji od onih koje mi stavljaju na teret, jer sam tamo bio kao novinar i svedok još jednog tragičnog sukoba među bratskim slovenskim narodima", izjavio je Stević za banjalučke "Nezavisne".\n"Imam nameru da o svom boravku tamo napišem knjigu i iznesem svoje viđenje tog tragičnog međuslovenskog sukoba", kazao je Stević.\nPrema njegovim rečima, pokušao je da se dogovori s predstavnicima jedne novinske agencije da izveštava s ukrajinskog fronta, a kada to nije uspelo, samostalno se uputio u Ukrajinu, gđe se u gradu Rostovu pridružio srpskim dobrovoljcima koji su bili organizovani u odred "Jovan Šević".\nStević je rekao da je tamo zadužio oružje zbog lične bezbednosti, ali da ga nikad nije koristio.\n"Nisam ispalio niti jedan metak. Moja oružja su duh i olovka, i u to se može uveriti svako ko pročita moje knjige i pesme", tvrdi Stević.\nTužilaštvo BiH podiglo je prije nekoliko dana optužnicu protiv Stevića zbog protivzakonitog pridruživanja paravojnim formacijama na stranim ratištima u Ukrajini. Terete ga da je tokom 2014. godine iz BiH otputovao u Beograd, pa sa Međunarodnog aerodroma "Nikola Tesla" za Moskvu, odakle je otišao na područje Ukrajine, u Rostov i područje Luganjska, pišu "Nezavisne".\nO srpskom filmu o Donbasu saznajte više OVDE.\nMiodrag Zarković o Donbasu, Ukrajini, Srbiji …\nMASONI KOJI VLADAJU SVETOM UPRAVLJAJU SRPSKIM POLITIČARIMA! Ovo je spisak svih glavešina iz Srbije koji su zidari!\nŠta je pozadina zatvaranja kladionica na Kosovu?


NASTAVAK CITY WALK PROJEKTA\npetak, 09 jun 2017 22:49\nU nastavku realizacije projekta City walk, partneri u ovom projektu su juče boravili u Valjevu, gde su se upoznali sa turističkim i privrednim potencijalima grada.\nPartnerima iz Slovenije, Mađarske, Slovačke, Hrvatske, Rumunije, Bugarske, Češke, Austrije i Srbije predstavljene su moguće lokacije za uspostavljanje zona za pešake, što je i cilj ovog projekta, koji se finansira iz Evropskog fonda za regionalni razvoj (ERDF) i Instrumenta pretpristupne pomoći (IPA). Predviđeno je 2,38 miliona evra za saradnju na osnivanju pešačkih gradova u dunavskoj regiji, od čega opredeljena sredstva za grad Valjevo iznose 135.400 evra.\nU okviru ovog projekta, grad Valjevo će promovisati pešačke i biciklističke staze, biće postavljena nova turistička i druga signalizacija, kao i organizovane mnogobrojne aktivnosti i događaji, sa ciljem da se podigne svest građana o značaju usvajanja zdravih stilova života i kretanja, urbanoj mobilnosti i zaštiti životne sredine.\nPartnerima koji su boravili u Valjevu detalje projekta Siti volk je predstavio Danilo Čeh, menadžer projekta.\nProjekat je počeo u decembru 2016. godine i planirano je da se okonča u maju 2019. godine, sa ciljem uspostavljanja i širenja zona za pešake u gradovima dunavskog regiona. To je jedan od četiri prioriteta Dunavskog transnacionalnog programa, koji će učvrstiti obaveze vezane za strategiju Evropa 2020 ka tri dimenzije pametnog, održivog i inkluzivnog razvoja.


Press Online :: Automobili :: Baterije koje se pune za 5 minuta i nude 480 km vožnje\nBaterije koje se pune za 5 minuta i nude 480 km vožnje\nKompanija StoreDot predstavila je na sajmu CUBE Tech Fair u Berlinu pogonske baterije za elektroautomobile koje bi mogle da dovedu do revolucije u razvoju ove vrste vozila.\nIako su sve više prisutni na putevima i ulicama gradova širom sveta, električni automobili i dalje nisu masovno prihvaćeni kao prevozno sredstvo.\nPored relativno visoke maloprodajne cene, jedna od najvećih prepreka prodajnom bumu automobila na struju je predugo čekanje da se baterije napune, što umanjuje njihovu praktičnost u svakodnevnoj vožnji, a pre svega na dužim relacijama.\nJedno od rešenja su brzi punjači duž autoputeva i prometnih saobraćajnica, ali vremenski period potreban za dopunu baterija na ovom tipu punjača znatno je duži u poređenju sa vremenom potrebnim da se natankuje gorivo u rezervoar nekog benzinca ili dizelaša.\nMeđutim, firma StoreDot tvrdi da je konstruisala baterije koje mogu da se napune „super-brzo“, odnosno za samo 5 minuta, što je znatno kraće vreme od postojećih brzih punjača na kojima se baterije pune za 20-30 minuta.\nOsim toga, u kompaniji kažu da će automobil nakon toga imati dovoljno uskladištene energije da pređe narednih 480 km.\nU StoreDot-u objašnjavaju da su njihove baterije „kombinacija slojeva nano materijala i organskih jedinjenja“. Takođe, prilikom izrade ovih baterija ne koristi se grafit koji je uobičajen u litijum-jonskim baterijama, jer on onemogućava veoma brzo uskladištenje električne energije.\nNova tehnologija nazvana FlashBattery sastoji seod 40 pojedinačnih modula koji su međusobno povezani u jedan paket pogonskih baterija.\nFirma StoreDot saopštila je da je sistem FlashBattery još u fazi razvoja i usavršavanja ali da očekuju da bi u naredne tri godine ove baterije mogle da nađu put do produkcijiskih električnih automobila.


"Optužbe na račun igumana Save smišljene da se zamaskira istina o ugroženosti Dečana"\nKancelarija za Kosovo i Metohiju saopštila je da su optužbe koje su danas plasirane na račun igumana manastira Visoki Dečani, oca Save Janjića "pažljivo smišljene da bi se zamaskirala prava istina o ugroženosti ovog svetog mesta, koje se zbog učestalih napada ekstremista punih 20 godina nalazi pod oružanom zaštitom međunarodnih snaga".\nOtac Sava Janjic (Foto Sputnjik)\nNapominje se da takve "besmislene optužbe, ne samo da nemaju nikakvo utemeljenje u realnosti, nego su i licemerni pokušaji da se teze zamene i monasi proglase ratnim zločincima. Njima se, međutim, dodatno crta meta na čelo igumana Dečana, a ova svetinja proglašava legitimnom metom, jer joj se osporava njen duhovni i verski značaj i uloga?!", ističe se u saopštenju dostavljenom medijima.\nDodaje se da od trenutka kada je organizacija Evropa nostra svrstala manastir Visoki Dečani na listu sedam najugroženih lokaliteta u 2021. godini, "ne prestaju pokušaji Prištine da relativizuje ovo činjenično i dokazima potkrepljeno stanje".\n"Niti su Visoki Dečani sami sebe granatirali, niti je otac Hariton sam sebi odsekao glavu 1999. godine. Zato su apsurdni pokušaji da se samozvano Kosovo samoproglasi oazom multikulturalnosti i verske tolerancije, kada svakodnevno imamo incidente na terenu o kojima je obaveštena i Evropska unija, kao i sve relevantne međunarodne institucije na Kosovu i Metohiji", zaključuje se u saopštenju Kancelarije za Kosovo i Metohiju.\nPodsetimo, Savet za zaštitu ljudskih prava i sloboda iz Prištine saopštio je da bi protiv igumana manastira Visoki Dečani Save Janjića trebalo pokrenuti istragu zbog ratnih zločina, preneo je Kosovo onlajn pisanje portala Reporteri.\nKako navode, Janjića treba istražiti zbog njegove „uloge pre i tokom rata na Kosovu i zbog civila zatočenih u manastiru Dečani“, zbog čega, smatraju, on snosi najveću odgovornost.\n„Prema izjavama svedoka, po završetku rata Albanci su u manastiru Dečani držani kao taoci. Manastir je pretvoren u vojnu bazu u kojoj se delilo oružje mobilisanim Srbima“, navedeno je u saopštenju.\nSavet za zaštitu ljudskih prava i sloboda naveo je i da su izjave Janjića o ugrožnosti manastira Dečani besmislene.\n„Sada, 21 godinu od završetka rata, reći da je manastir Dečani ugrožen je besmislica. Janjić se sada žali da kosovski Albanci i institucije ugrožavaju manastir, a ne sprovodi odluke Ustavnog suda, ne prihvata kosovske institucije i državu Kosovo, a odluke sudova prihvata selektivno“, navedeno je u saopštenju te organizacije, prenosi Kosovo onlajn.\nSavet za zaštitu ljudskih prava i sloboda je istakao da manastir Dečani ne samo da „nije ugrožen od Albanaca ili kosovskih institucija, već i prema Ahtisarijevom planu i važećim zakonima uživa ekstrateritorijalni status“, a tvrdi i da Janjić „pretvara manastir u ambasadu Srbije i propagandni centar“.\nSrpska lista: Svako etiketiranje opasno i nedopustivo\nSrpska lista osudila je, kako se navodi, "pritisak Saveta za ljudska prava na igumana manastira Visoki Dečani Savu Janjića i Srpsku Pravoslavnu Crkvu uopšte zbog izrečene istine o ugroženosti srpskih svetinja na Kosovu i Metohiji, koja je konstatovana od strane nezavisnih međunarodnih institucija", i pozvala Vladu u Prištini i ostale institucije da se ograde od ovakvih stavova, a odgovorne koji sprovode kampanju kriminalizacije oca Save Janjića pozovu na odgovornost.\n"Podsećamo da je manastir Visoki Dečani više puta bio meta, čak i oružanih napada, i da je godinama unazad na listi ugroženih objekata od značaja za hrišćansku i svetsku kulturu uopšte. Bratstvo manastira Visoki Dečani na čelu sa ocem Savom Janjićem živi okruženo Albancima, i svako etiketiranje kojem je on izložen je najdirektnija pretnja njegovoj i bezbednosti samog manastira, i to je apsolutno opasno i nedopustivo", zaključuje se u saopštenju Srpske liste dostavljenom medijima.


Kada su nam potrebni sudski tumači? | Akter.co.rs\nSudski tumači obavljaju poslove prevoda raznih vrsta dokumenata, koje overavaju pečatom kao licencirani tumači od strane Ministarstva pravde. Oni su potrebni kako firmama, tako i fizičkim licima, pri svakom vidu saradnje sa inostranstvom, ili odlazaka van zemlje radi školovanja ili zaposlenja. Sudski tumači najčešće se bave različitim oblastima, ali ima i onih koji su zbog svog iskustva posebno specijalizovani za jednu sferu. Kako su oni filolozi, prevodioci sa ili na određeni strani jezik, neretko konskultuju i stručnjake u pojedinim oblastima, kako bi bili sigurni da su svi stručni termini pravilno upotrebljeni.\nPri odlasku u inostranstvo na duži period, od preke potrebe je da lična dokumenta prevedu i overe sudski tumači, kako bi se legalno otputovalo i boravilo u stranoj zemlji. Vize, pasoš, lična karta, vozačka dozvola, svedočanstva iz škole, izvod iz matične knjige rođenih i venčanih, državljanstvo, samo su neki od dokumenata koji se podnose pri zahtevu boravka u inostranim državama. Stoga sudski tumači, nakon prevođenja, moraju tekst prevoda overiti pečatom i uz njega priložiti kopiju originala, čime garantuju identičnost teksta na različitim jezicima.\nZa boravak u određenoj stranoj zemlji, ili radi drugih razloga, sudski tumači obavljaju i prevode različitih vrsta dokumenata. Lekarske analize, istorija bolesti, nalazi i ispitivanja samo su neki od tekstova koji se prevode u ovom slučaju. Sudski tumači moraju garantovati bezbednost ličnih i pravnih podataka, odnosno potpuno odsustvo njihove zloupotrebe. U uputstva za lekove moraju biti na ovaj način prevedena i overena, kako bi se garantovala istovetnost ovako posebno osetljivog teksta.\nEkonomija, marketing i pravo\nSudski tumači prevode iz ovih oblasti najčešće obavljaju za firme i uopšte pravna lica, koja na različite načine sarađuju sa inostranstvom. Učešće na međunarodnim tenderima, finansijski izveštaji i analize, obrasci, poreske prijave i ugovori najčešće su tekstovi od presudnog značaja za učešće nekog preduzeća, bilo ono javno ili privatno, u međunarodnoj saradnji. Stoga prevodi ovakvih dokumenata moraju biti pravno validni i tačno prevedeni, kako bi se čitav postupak zakonski odvijao. Sudski tumači i ovde garantuju bezbednost svih podataka, tako da pravna lica mogu bez bojazni sarađivati sa različitim prevodilačkim agencijama. To posebno važi i za pravnike, advokate, koji i sami moraju štititi privatnost svojih klijenata. Tako različita pravna dokumenta, poput brakorazvodnih dokumenata, nasledstva, raznih punomoćja, i raznih vrsta ugovora, mogu prevoditi jedino sudski tumači.\nSudski tumači specijalizovani za tekstove o tehnici\nKako različite vrste mašina i aparata stižu u našu zemlju iz inostranstva, to sve kuporpodajne ugovore, specifikacije i uputstva za potrebu, kao i garantne listove, moraju prevesti i overiti sudski tumači. Tehničke karakteristike određenog kućnog aparata, na primer, i obimne brošure o njegovom funkcionisanju, trebalo bi da sa jednog na drugi jezik prenese stručno lice, koje se dobro razume u ovakav tekst. Stoga se sudski tumači i inače neretko specijalizuju za različite oblasti – u ovom slučaju tehniku – na osnovu dugogodišnje saradnje sa stručnjacima iz datih oblasti, na primer inženjerima mašinstva, programerima i sličnim obrazovnim i poslovnim profilima. Samo i jedino tako može se garantovati potpuno validna usluga prevoda, koji na kraju biva potvrđen od sudskih tumača.\nKako se pripremiti za selidbe?\nby Admin · Published 13. августа 2016. · Last modified 26. августа 2016.\nNext story Novi dekoraterski trend: štampa na platnu\nPrevious story Auto delovi – vodič za vozače-početnike koji kreću na odmor


Sutra rok za poslodavce da donesu plan preventivnih mera | Boom93\nPKS: Domaća „srebrna maska“ za zaštitu od zaraze uskoro u prodaji\nOsobe sa invaliditetom koje su menjale Srbiju\nZvanično 72 nova slučaja koronavirusa, nema preminulih u poslednja 24h\nDizni najavio nastavak „Kralja lavova“\nBane MVP: Moderna muzika ostavlja veliku duševnu prazninu\nOdlazak ambasadora srpskog filma\nStigao trejler za najstrašniju Netfliksovu seriju\nSutra rok za poslodavce da donesu plan preventivnih mera\nSvi poslodavci u Srbiji imaju rok da do sutra, 10. avgusta, donesu plan primene mera, u skladu sa Pravilnikom o preventivnim merama za bezbedan i zdrav rad u cilju sprečavanja pojave i širenja Covida 19 , a inspektori rada će potom kontrolisati firme, ali i tamo gde je potrebno savetovati i pomagati da se tome prilagode, kažu u Inspektoratu za rad.\nPravilnik, koji je stupio na snagu 11. jula, primenjuje se na svim radnim mestima u radnoj okolini u kojoj se obavlja rad, izuzev rada na terenu i rada od kuće.\nDirektor Inspektorata za rad Stevan Đurović ukazuje da postoje situacije u kojima firme koriste agencije da im urade akt procene rizika i dodaje da to zaista nije neophodno, budući da taj posao nije komplikovan.\n„Nema potrebe da se izdvajaju dodatna sredstva i plaćaju agencije, svi poslodavci na osnovu pravilnika Ministarstva rada i plana preventivnih mera koje su objavljene na sajtu imaju formu i potrebno je samo da to prilagode svojim aktivnostima“, kaže Đurović za Tanjug.\nDodaje da plan može da sprovede lice koje je u firmi zaduženo za bezbednost i zdravlje na radu, a ukoliko ga nemaju u firmi, to može da učini bilo ko je od radnika ko je upoznat sa temom i za to mu neće biti potrebno više od sat ili dva vremena.\nIstiče da su u planu, odnosno tabeli navedene mere koje su poslodavci dužni da poštuju.\nInspekcija rada će kontrolisati poslodavce, a u cilju zaštite zdravlja ljudskih života, kaže Đurović i dodaje da cilj nije samo kažnjavanje i represivne mere već da se pruži pomoć i savetodavna podrška poslodavcima da što pre počnu sa primenom mera iz plana a u cilju zaštite zdravlja i sprečavanja pojave i širenja virusa.\n„U situacijama u kojima je značajno ugrožena bezbednost ljudi, inspekcija će reagovati“, kaže sagovornik Tanjuga.\nDodaje da su se tokom vanrednog stanja poslodavci uglavnom pridržavali mera i poštovali ih, ali da je bilo i onih koji nisu davali i takav primer.\n„Gde god naiđemo na propuste ukazujemo poslodavcu da mora da poštuje mere, a ako su primeri drastičniji i svojim postupcima ugrožavaju zaposlene, podnosimo zahteve za prekršajne prijave ili rešenja o zabrani rada“, kaže Đurović.\nTokom vanrednog stanja inspektori su podneli 78 zahteva za pokretanje prekršajnog postupka i nekoliko rešenja o zabrani rada.\nOznakeBraničevski okrug plan preventivnih mera Poslodavci\nPokrenuta kampanja “Ne pali strnjiku”\nVežbe Vojske Srbije\nEpidemiološka situacija u Braničevskom okrugu dobra, ali i dalje nesigurna\nMaske za lice veoma zagađuju životnu sredinu\nBrnabić: Mere daju rezultate – smanjuje se broj pacijenata, mlađi osnovci od septembra u školama?


Glumci pokrenuli kampanju protiv AI “show stealers” | PC Press\nGlumci pokrenuli kampanju protiv AI “show stealers”\n28. april 2022. 27. april 2022. Tijana Barašević\nIzdržavanje glumaca je u opasnosti od veštačke inteligencije (AI) osim ako se zakon ne promeni, upozorava sindikat.\nAudio umetnici su posebno zabrinuti zbog upotrebe veštačke inteligencije\nEquity, sindikat radnika scenskih umetnosti, pokrenuo je novu kampanju “Stop AI Stealing the Show”. AI može da koristi uzorke glasa ili lica glumca, da generiše sadržaj uključujući takozvani „deep fakes“. Od automatizovanih audio knjiga do digitalnih avatara, AI sistemi sada zamenjuju vešte profesionalne izvođače, kaže sindikat. Takođe, upozorava na „distopijske“ posledice ukoliko se zakon o autorskim pravima ne prilagodi. Equty naglašava brojne različite načine na koje se glasovi i ličnosti glumaca mogu koristiti. Na primer, glumci mogu da rade sa kompanijama sa veštačkom inteligencijom kako bi kreirali sisteme koji mogu da generišu veštačke glasove ili da im pomognu da naprave digitalne „avatare“.\n„Sintetičke“ predstave se mogu kreirati pomoću veštačke inteligencije, u nekim slučajevima čak i omogućujući preminulim glumcima da se pojavljuju u filmovima. Iako performanse generisane veštačkom inteligencijom mogu biti korisno kreativno oruđe, sindikat je zabrinut da glumci možda neće uvek moći da kontrolišu upotrebu svojih sličnosti ili da se njihova sličnost može koristiti bez saglasnosti ili adekvatne naknade. AI generisani “deep fake” video snimci poznatih ličnosti postali su sve popularniji na mreži.Tamo gde glumci rade sa kompanijama sa veštačkom inteligencijom, većina njih ne zna svoja prava, a od mnogih se traži da potpišu ugovore o neotkrivanju podataka, kaže sindikat. U anketi od 430 svojih članova, sindikat je otkrio da 93% audio umetnika smatra da veštačka inteligencija predstavlja pretnju njihovim mogućnostima zapošljavanja.\nJedan ispitanik u anketi rekao je sindikatu: „U poslednjih šest meseci, moj glas je korišćen u ogromnim marketinškim kampanjama od strane globalnih kompanija. Ne dobijam ni peni, iako verujem da moj ugovor ne dozvoljava oglašavanje treće strane”.\nEquity je rekao: Sve veći kapacitet AI za kloniranje ljudskih glasova predstavlja značajan rizik da će vlasnik glasa ili biti nedovoljno naplaćen ili uopšte neće biti plaćen. Equity kaže da je posebno zabrinut zbog razvoja digitalne glasovne tehnologije za automatizovano kreiranje audio knjiga. Sindikat tvrdi da postojeći zakon o autorskim pravima ne daje izvođačima dovoljnu zaštitu, jer AI “reprodukuje performanse bez generisanja snimka ili kopije”. Equity želi da vlada preduzme mere da zaštiti prava izvođača i želi da reforma zakona o autorskim pravima „ide u korak sa tehnološkim razvojem“. Međutim, može postojati zabrinutost da bi promene zakona o autorskim pravima mogle imati negativan uticaj na slobodu govora ili ugušiti inovacije. Britanska vlada je za Bi-Bi-Si rekla da želi da osigura da je veštačka inteligencija regulisana na način koji podstiče inovacije „dok štiti ljude i naše osnovne vrednosti“. Naša nacionalna strategija veštačke inteligencije ima desetogodišnju viziju za iskorištavanje mogućnosti tehnologije i u dogledno vreme ćemo izneti naš pristup njenom upravljanju, navodi se u saopštenju vlade.\nPročitajte i: Poslodavci koji koriste AI za zapošljavanje kandidata rizikuju da diskriminišu kandidate sa invaliditetom\n← Štampanje koštanih konstrukcija tokom operacije\nAko tražite poseban i praktičan telefon Huawei nova 9 SE je vaš idealni izbor →


Izbjeglički kamp UNHCR-a u gradu Mardanu, Pakistan\nVisoki komesarijat Ujedinjenih naroda za izbjeglice (UNHCR) saopštio je da će, u skladu sa odlukom Generalne skupštine Ujedinjenih naroda (UN), sutra biti obilježen Svjetski humanitarni dan.\n"Ovaj dan je prilika da odamo počast svima onima koji su izgubili živote radeći u humanitarnim operacijama širom svijeta. On također služi da nas podsjeti da se u mnogim zemljama i dalje obavljaju humanitarne operacije kako bi se urgentno osigurala neophodna pomoć", kaže se u saopštenju.\nUNHCR, UN-ova vodeća međunarodna humanitarna agencija, osnovan je 1950. godine.\nOrganizacija pomaže raseljenim osobama u BiH još od 1992. godine, a tokom rata je u zemlji obavljala jednu od najvećih operacija pružanja pomoći.\n"Po prirodi posla, osoblje UNHCR-a često radi u konfliktnim oblastima što znači da se suočava sa velikim rizicima. Samo prošlog mjeseca su nepoznati napadači ustrijelili i usmrtili jednog uposlenika UNHCR-a na njegovom radnom mjestu u kampu za raseljene osobe u Pakistanu. Uprkos opasnostima,\nUNHCR nastavlja sa radom u 118 zemalja širom svijeta na pružanju pomoći u spašavanju života", kaže se u saopštenju.


Banjac: Stabilno poslovanje bolnice “Mlječanica” i investicioni ciklus vrijedan 300.000 KM - Glas Srpske\nSrna 22.09.2020 18:11\nKOZARSKA DUBICA - Specijalna bolnica “Mlječanica” u Kozarskoj Dubici stabilno posluje i realizuje brojne investicione projekte usmjerene ka modernizaciji uslova rada i usluga, prevashodno zdravstvenih, ali i turističkih, rekao je direktor te zdravstvene ustanove Darko Banjac.\nOn je precizirao da Specijalna bolnica “Mlječanica” nema dugovanja prema radnicima i dobavljačima, kao i da redovno izmiruje obaveze, te naglasio da\nje u toku investicioni ciklus vrijedan oko 300.000 KM, a da su u planu višemilionski projekti.\nBanjac je rekao novinarima da su dva osnovna razloga zbog kojih su u “Mlječanici” usmjereni ka investicionim ulaganjima.\n“Prije svega želimo da imamo zdravstvenu ustanovu koja će biti ponos svih građana Kozarske Dubice i Republike Srpske u kojoj ćemo liječiti naše građane s jedne strane, a s druge želimo da imamo turističku odrednicu, da budemo mjesto koje će građani birati umjesto drugih destinacija”, pojasnio je Banjac.\n“Za Mlječanicu nije vezano samo 88 radnika koji su ovdje zaposleni, nego sigurno još 20 do 25 radnika sa firmama koje sa ustanovom sarađuju. To u narednom periodu želimo da unaprijedimo i da Specijalna bolnica Mlječanica bude ponos Kozarske Dubice i ustanova po kojoj će biti grad prepoznatljiv”, istakao je Banjac.\nU “Mlječanici” se trenutno posredstvom Vlade Republike Srpske, odnosno Ministarstva za prostorno uređenje, građevinarstvo i ekologiju realizuje projekat zamjene stolarije vrijedan 160.000 KM.\n“Danas se u Mlječanici radi mnogo, prije svega zamjena stolarije. Prošli smo na konkursu koji je raspisalo Ministarstvo za prostorno uređenje, građevinarstvo i ekologiju na čelu sa ministrom i potpredsjednikom Vlade Republike Srpske Srebrenkom Golić, kojoj se puno zahvaljujem, jer je uvijek izlazila u susret ljudima iz Kozarske Dubice”, rekao je Banjac.\n“Iz vlastitih sredstava renoviramo kinezi sale, sale za elektroterapije, te sve toalete i tuš kabine, a vrijednost tih radova je oko 145.000 KM. Uskoro će uslijediti i renoviranje svih ljekarskih ordinacija i prijemnih ambulanti, ultrazvučne sale i laboratorije za šta ćemo, opet iz vlastitih sredstava, izdvojiti oko 140.000 KM. Investicioni ciklus koji smo započeli vrijedan je oko 300.000 KM i ta sredstva će obezbijediti Mlječanica iz vlastitih prihoda”, istakao je Banjac.\nU Specijalnoj bolnici “Mlječanica” pripremaju se i za investiciju vrijednu 2,5 miliona KM, koja će biti finansirana iz kreditnih sredstava, a u okviru koje će “Mlječanica” dobiti nove bungalove, kliniku poluintenzivne njege i novu kuhinju.\n“Izgradnja klinike poluintenzivne njege je veoma značajna investicija, a riječ je o klinici za polupokretne i nepokretne pacijente. Želimo da Mlječanica bude centar za oporavak pacijenata poslije moždanih udara i teških operacija”, rekao je Banjac.\nOn je istakao da su u “Mlječanici” spremni da sami svojim radom obezbijede sredstva koja će ulagati u razvoj, te da očekuju da ih Vlada Republike Srpske za to nagradi, kao i sve koji rade, a što je sada slučaj u okviru projekta zamjene stolarije.\nBanjac je naveo da je pri kraju izrada glavnog građevinskog projekata u vrijednosti od milion KM, koji će biti gotov za dva i po do tri mjeseca, nakon čega će uslijediti razgovori sa Vladom Srpske i nadležnim institucijama o obezbjeđenju tih sredstva, a na čemu će on insistirati, jer će to biti uslov za obezbjeđenje 25 miliona KM, bez PDV-a, za izgradnju novog kompleksa “Mlječanica”.\n“Kada to završimo Mlječanica će zaposliti novih 50 do 60 radnika i tada će ovdje raditi 150-160 radnika, moći će sama privređivati s jedne strane, sa druge to će biti ogroman zdravstveno-turistički centar značajan za Republiku Srpsku, a ne samo za prijedorsku regiju i Kozarsku Dubicu”, istakao je Banjac.\n“Mi želimo da pokažemo da smo sposobni da ovu ustanovu stavimo na noge, kao što smo već uspjeli i da ova ustanova može sama da ide naprijed. Smatram da će Vlada Republike Srpske imati razumijevanja za ovo što radimo, kao i svi koji žele da idu u pravcu razvoja Mlječanice, Kozarske Dubice, Republike Srpske. Mlječanica želi da bude u prvom redu tog razvoja”, rekao je Banjac.\nOn je dodao da i u vrijeme pandemije virusa korona “Mlječanica” nema problema da isplati plate radnicima, niti bilo kakvih drugih problema u obezbjeđenju potrebnih sredstava.


18/11/2020 - Dnevnik Juga\nHome / 2020 / новембар / 18\nSednica Skupštine grada Leskovca: Odbornici o budžetu, rebalansu,detaljnim urbanističkim planovima…\nIna Dendić 18/11/2020\tDRUŠTVO, Leskovac 0\nU Narodnom pozorištu u Leskovcu u toku je peta sednica Skupštine Grada Leskovca, na kojoj odbornici raspravljaju o 24 tački dnevnog reda. Na samom početku sednice odbrornici Skupštine su tajnim glasanjem izabrali Božidara Stojiljkovića i Dragoljuba Đoređevića , za nove gradske većnike nakon što su Maja Valčić i Jovana Tasić podnele …\nU Srbiji 5.613 nalaza pozitivna na koronu, preminulo 27 osoba\nIna Dendić 18/11/2020\tDRUŠTVO, Korona Virus, Leskovac, Niš, Vranje 0\nU poslednjih 24 sata u Srbiji su testirani uzorci 18.040 osoba, od kojih je 5.613 nalaza pozitivno na koronavirus. Hospitalizovano je 5.317 pacijenta, pri čemu se na respiratorima nalaze 182 osobe.U poslednja 24 časa od ove bolesti preminulo je 27 osoba, a od ovog broja 7 osoba je preminulo u KC …\nU leskovačkoj kovid bolnici 63 pacijenta, 46 na kiseoniku\nIna Dendić 18/11/2020\tDRUŠTVO, Korona Virus, Leskovac 0\nPrema poslednjim podacima iz Kovid bolnice Leskovac, u ovoj ustanovi je trenutno hospitalizovano 63 pacijenta. Od ovog broja 34 je pozitivno na korona virus. Jedan pacijent je upućen u KC Niš. Na kiseoniku je 46 pacijenata, a njih 29 čeka rezultat testiranja. U leskovačkoj kovid bolnici se leče 41 pacijent …\nSve je veći broj prosvetara koji su zaraženi ili su zbog kontakta u samoizolaciji\nDnevnik Juga 18/11/2020\tDRUŠTVO, Leskovac, Niš, Vranje 0\nBroj zaraženih đaka i nastavnika u osnovnim i srednjim školama u Srbiji, zvanično, nije veliki u odnosu na ukupan broj zaposlenih u obrazovnom sistemu. Ipak, sve je veći broj prosvetara koji su zaraženi ili su zbog kontakta sa inficiranim osobama u samoizolaciji. Jer, kako su nam rekli u nekim školama, …\n„Za Leskovac zajedno“ bojkotovao rad današnje Skupštine zbog velikog epidemiološkog rizika\nOdbornici OG „Za Leskovac zajedno“ bojkotovali su rad 5. sednice Skupštine Grada Leskovca, iz kako kažu bezbednosnih razloga. „Razlog za ovakvu našu odluku je epidemiološka situacija u kojoj se našla cela naša zemlja. Na odborima koji su održani pre sednice smo prisustvovali i upozoravali i gradonačelnika i vlast da ne …\nU kovid bolnicama hospitalizovano 76 pacijenata, 54 pozitivna na koronavirus\nDnevnik Juga 18/11/2020\tDRUŠTVO, Korona Virus, Vranje 0\nU kovid ambulanti ATD tokom jučerašnjeg dana obavljena su 173 pregleda. Od toga ukupan broj prvih pregleda je 99. Uzorkovana je krv kod 103 pacijenta i sačinjena su 92 RTG pluća. Takođe, urađeno je 75 PCR i 70 brzih testova, a dijagnostikovana je bronhopneumonija kod 18 pacijenata. U kovid bolnicama …\nOd 15 testiranih svi negativni na koronu\nU poslednja 24h stiglo je 15(grad Leskovac 9) rezultata iz laboratorije „Institut za javno zdravlje Niš“ sa negativnim nalazom. Trenutno se čeka iz laboratorije „Vatreno oko Niš“ 140 rezultata sa Jablaničkog okruga za lica koja su uzorkovana u ZZJZ Leskovac, Opštoj bolnici Leskovac i Domovima zdravlja Jablaničkog okruga u prethodnim …


Derbi na stadionu Tušanj – JU "Gradski stadion Tušanj"\nDerbi na stadionu Tušanj\nBakir Buljugija 24. Novembra 2020.\nProtekli vikend je bio vrlo uspješan za tuzlanski fudbal, naime FK “Tuzla City” kao domaćin protiv FK “Mladosti” Doboj Kakanj osvojili su sva tri boda, dok je FK “Sloboda” Tuzla u Tuzlu donijela bod sa izuzetno teškog gostovanja kod starih rivala FK “Željezničar” Sarajevo.\nIz gore navedenog možemo pretpostaviti i biti optimistični kada je u pitanju utakmica sa NK “Zrinjski” Mostar koji dolazi na megdan crveno – crnim mladićima.\nUtakmica je zakazana za subotu 28.11.2020. godine u 13:00h na glavnom terenu stadiona JU “Gradski stadion Tušanj” u Tuzli.\nMenadžment Ustanove u saradnji sam stručnim štabom FK “Sloboda” Tuzla nastoji održati teren na optimalnoj razini, obzirom da vremenske prilike ne idu u prilog. Svjesni smo da su svi sportski tereni u BiH na kojima se igraju utakmice M:tel Premijer lige BiH, u ovom periodu ugroženi i u lošem stanju, ali ćemo učiniti sve u skladu sa našim mogućnostima da stvorimo dobre uslove igračima kako bi nastavili pozitivnu priču iz Sarajeva.\nJU “Gradski stadion Tušanj” Tuzla kao i do sada, prati naredbe i mjere nadležnih institucija povodom pandemije koronavirusa COVID 19 te ih sprovodi onako kako nalaže N/FS BiH.\nNa borilištu atletska staza JU “Gradski stadion Tušanj” u Tuzli, 08.10.2020. godine održano je državno…\nNa stadionu “Tušanj” u nedelju 27.09.2020. godine u terminu od 18:00 će se igrati derbi…


Izglasan novi zakon o policiji - KRIK\nObjavio/la KRIK.rs 29/01/2016\nPoslanici Skupštine Srbije izglasali su u utorak novi zakon o policiji. Stručnjaci kažu da je bolji od prethodnog, ali da postoji nekoliko problematičnih članova.\nMinistar unutrašnjih poslova Nebojša Stefanović navodi da su najbitnije promene koje ovaj zakon donosi karijerno napredovanje, javni i interni konkursi za zasnivanje radnog odnosa i napredovanje u MUP-u, kao i nova ovlašćenja data Sektoru unutrašnje kontrole. Dodao je i da zakon ukida politizaciju policije, daje manja ovlašćenja ministru i povećava nadležnosti direktora policije.\nBojan Elek iz nevladine organizacije Beogradski centra za bezbednosnu politiku (BCBP) kaže da, iako zakon u nekim delovima predstavlja pomak u odnosu na prethodni, on ministru daje široka diskreciona ovlašćenja.\n„Ministar može da na predlog direktora policije raspoređuje rukovodioce i da traži njihovo razrešenje. U zakonu je ostao i sporni član koji propisuje da ministar može da daje smernice i obavezujuća uputstva Sektoru unutrašnje kontrole“, tvrdi Bojan Elek iz BCBP-a.\nBogoljub Milosavljević, profesor Pravnog fakulteta Union, izjavio je za RTS da će, prema novom zakonu, rad sektora unutrašnje kontrole zavisiti od volje ministra.\n„Zakon je skrojen kao oruđe u rukama ministra za disciplinovanje policajaca. U rukama je ministra i njegovog kabineta da rezultate sektora uzmu u obzir – da po njima postupi ili da jednostvano obustavi čitav napor koji je sektor do tada učinio i zanemari rezultati njegove istrage“, rekao je Milosavljević.\nZakonom je predviđeno razdvajanje unutrašnjih poslova od policijskih. Policijski službenici imaju policijska ovlašćenja i za njih važi novi zakon o policiji. Pravne, administrativne i tehničke poslove u ministarstvu obavljaće državni službenici. Na njih će se odnositi zakon o državnim službenicima i ukida im se beneficirani radni staž. Ovim razdvajanjem, operativni deo policije štiti se od političkog uticaja.\nBojan Elek navodi da, iako je predviđeno razdvajanje ovih poslova, u zakonu nije tačno razgraničeno šta podrazumevaju jedni, a šta drugi.\n„Zamerka i naša i Zaštitnika građana osnosi se i na samo ime zakona. Materija koju zakon uređuje šira je od njegovog naziva. Naš predlog je bio da se preimenuje u Zakon u unutrašnjim poslovima, ali je to odbačeno,“ navodi Elek.\nNovi zakon predviđa i poligrafsko testiranje kao bezbedonosnu proveru za neka od rukovodećih mesta u policiji.\nSaša Janković, zaštitnik građana, iskritikovao je ovaj deo zakon.\n„Poligrafsko ispitivanje, umesto policijske mere usmerene na sprečavanje i suzbijanje kriminaliteta, uvedeno je kao uslov za ostvarivanje prava na rad na određenim radnim mestima… Ukoliko kandidat želi da ostvari pravo na jednaku dostupnost radnih mesta i pravo na rad, predloženo rešenje je štetno za ostvarivanje prava građana.“, napisao je Janković u saopštenju.\nNajbitnije promene u policiji koje treba da se dogode ove godine su izbor direktora policije i načelnika Sektora unutrašnje kontrole.